text:
Munnamawulire Andrew Kabuura ali ku katale mu kiseera oluvanyuma lw’abantu okutegeera nti yali akola obwenzi ku mukyala we Flavia Tumusiime myaka 32.
Kabuura yayanjula Flavia mu 2019 era balina omwana omu kyokka omwezi oguwedde Ogwomwenda, 2021, yali mu mawulire ku bigambibwa nti yali mu laavu n’omuwala muk’omusajja Twinomujuni ali mu gy’obukulu 30 okuva omwaka oguwedde ogwa 2020.
Wadde Kabuura musajja mufumbo, Mercy naye mukyala mufumbo era amawulire galaga nti bba musajja munnadiini Philip Tumwebaze mu Kampala.
Mesegi za WhatsApp zaali ziraga nti Kabuura yali atwala Mercy mu loogi mu bitundu bye Kyanja okwesanyusa.
Kigambibwa Pasita Tumwebaze okusulirira amaka, y’emu ku nsonga lwaki Mercy yali mu laavu ne Kabuura nga yetaaga omusajja ayinza okumunazaako enaku y’omu kisenge.
Mu mesegi, Kabuura aliko ekifaananyi kye yasindikira Mercy, okulaga nti mu basajja, ddala musajja Katonda yamuwa ggonya era mu kunywa amazzi, naye emuwa essanyu.
Wabula n’omuwala nga yeeyita ‘Barbie_flo_25’ ku Instagram, naye avuddeyo okulaga nti mu kiseera kino ali mu laavu ne Kabuura kuba omusajja alina waaka.
Barbie_flo_25 agamba nti, “I started loving this guy okuva wenamanya nti Kiyine thupu mu Dickson“.
Ebigambo bye, biraga nti naye yegomba ggonya ya Kabuura era singa afuna omukisa gumu gwokka, ayinza okugiwa amazzi ssaawa 24.
Ate Ssaabasajja Kabaka Ronald Muwenda Mutebi II asiimye naalonda olukiiko olufuzi olw’Abataka oluggya. Lukulemberwa omukulu w’Ekika kye’Ekkobe Omutaka Namwama Augustine Kizito Mutumba.
Olukiiko luyimiridde bweruti;
2). Omutaka Nsamba Aloysious Lubega Magandaazi – Memba
3). Omutaka Kidimbo Grace Kizito Bakyayita – Memba
4). Ssaababiito we Kibulala Sam Walugembe – Memba
5). Omutaka Nakigoye Samson Nabbimba – Memba
6). Omutaka Muteesaasira Keeya Ttendo Namuyimba – Memba
7). Omutaka Lwomwa Daniel Bbosa – Memba
Mu bbaluwa eteereddwako omukono Omuwandiisi wa Ssaabasajja Kabaka omukulu ow’ekyama eri Omukubiriza w’olukiiko lw’Abataka Omutaka Namwama Augustine Kizito Mutumba, Ssaabasajja asiimye amannya Omutaka Namwama geyamuweereza mu Lubiri era abo abaalondebwa Omutanda asiimye babeere ku lukiiko olufuzi olwa Ssaabataka oluggya.
Ebirala ebifa mu ggwanga – https://www.facebook.com/GalaxyFm1002/videos/559396568625923


c: text/html

text:
.
Ekidde: Amakula go tuleeta, (3)
Ewuwo Kitaffe atwagala Ddunda Omugaati n’evviini
Amakula go tuleeta ……..amakula go Ddunda
Amakula go tuleeta … amakula go
Amakula go tuleeta … n’ebirungi byonna bye
Ewuwo Kitaffe atwagala ….tufunye
Tubikuddiza, Ggwe Kitaffe Ggwe atwagala Ddunda
Ddunda Kitaffe.
1.Kino kya kitiibwa, Mukama Katonda mu baana be,
Wamma kya kitiibwa abamumanyi,
Lwe tujja gy’ali okwebaza Omutonzi
Tunaamuwa ki kye tulina? Tunaamuwa ki ffe abaana be?
Ka tumuddize ku ebyo by’atuwa, okumwebaza ffe by’atukolera.
2.Kino kya kutenda Mukama Katonda mu baana be,
Wamma kya kutenda obutamala, nga tuzze gy’ali twebaza Omutonzi
Tunaamuwa ki kye tulina? Tunaamuwa ki ffe abaana be?
Ka tumuddize obulamu bw’atuwa okumwebaza ffe bya’tukolera.
3.Kino kya kuyimba Mukama Katonda mu baana be,
Wamma tumuyimbe ffe abamumanyi, ffe abazze gy’ali twejaga ddala nnyo
Tunaamuwa ki kye tulina? Tunaamuwa ki ffe b’ayise?
Ka tumuddize emitima gy’atuwa, okumwebaza ffe by’atukolera .
DOWNLOAD LINK:

robotstxt: allowed

filter: keep


text:
Chaplain w’Omulabirizi w’e Mukono olwaleero agattiddwa mu bufumbo Obutukuvu Bishop James William Ssebaggala n’ayambalira abantu abalemwa obufumbo Obutukuvu okulekeraawo okubuulirira abaagala okubuyingira.
Bino Omulabirizi w’Obulabirizi bw’e Mukono Ssebaggala asinzidde mu kugatta abagole bano ku Lutikko y’Omutukuvu e ya Firipo ne Andereya e Mukono.
Wano w’ansinzidde n’ayambalira abantu abalemwa obufumbo obutukuvu okulekeraawo okubuulirira abaagala okubuyingira ekiretedde n’obufumbo okwonooneka kubanga abasinga tebatya Katonda.
Ono abadde agatta Rev. David Kuteesa nga ye Chaplain w’Omulabirizi w’e Mukono ne Rebecca Nampijja mu bufumbo obutukuvu era kwe kukubiriza abaagalana okwongeramu omukwano gwabwe eri omutonzi nannyini kubamba ggulu nga tekuli mpagi..
Mu ngeri y’emu akubirizza abaami okutegekera amaka gaabwe bulungi kubanga Abaana bafuuse ebizibu n’olwekyo bazaale abaana be banasobola okulabirira n’okuweesa Katonda ekitiibwa.
Bishop Ssebaggala era akuutidde banna Uganda okugondera ebiragiro bya Gavumenti bwe baba tebaagala kuddayo Ku muggalo.
Embaga eno yegattidwako abantu ba lubattu nnyo olw’ekirwadde kya Covid-19 omubadde Ba Canon, Bassabadiikoni, Abasumba, Ababuulizi, Omukubiriza w’Obulabirizi n’abafamire.
Do you have a story in your community or an opinion to share with us: Email us at editor@thescribenews.com or Whatsapp +256774034989
For any financial support or sponsorship for this news website you can contribute on +256704290651


text:
Amawulire
Janet asabye amattendekero ku byókukabasanya abayizi
Ivan Ssenabulya
October 13th, 2021
Bya Damali Mukhaye,
Minisita owe byenjigiriza Janet Museveni asabye abamasomero okuteeka mu nkola ebiragiro ku muzze gwokukabasanya abayizi kisobozese abayizi obutagibwa ku mulamwa
Obubaka bwa janet busomedwa sipiika wa palamenti Jacob Oulanyah ku ssentendekero e Makerere mu kutongoza enkola eyokugoba ebikolwa ebyokukabasanya abayizi mu matendekero
Ono agambye nti etteeka lya employment Act ku kukabasanya telikkiriza mbeera ya kukabasanya bayizi kuba kibatataganya mu kusoma, bwatyo asabye abakulu ba masomero okuteeka mungalo etteeka lino


text:
Omumyuuka w’omwogezi wa Uganda Police Force owa Kampala Metropolitan Police ASP Luke Owoyesigyire avuddeyo nalabula abantu bonna okutegeka engendo zaabwe nga bukyali kuba olunaku olwaleero bagenda kukola ekikwekweto okukwata abo bonna abavuga emotoka, piki piki wamu n’okutambula mu budde bwa curfew.
On Air
Must See
-
Gossip/ 2 weeks ago
Isma Olaxess olina okukwatibwa – Abtex
#Wolokoso; Omutegesi w’ebivvulu Abbey Musinguzi a.k.a Abtex promotions avuddeyo naggula omusango ku blogger Lubega...
-
Gossip/ 3 weeks ago
MPAGIRA OS SUUNA OKUSIBA BANNAMAWULIRE YADDE SIMWAGALA – BEBE COOL
#Wolokoso: Moses Ssali aka Bebe Cool avuddeyo ku kya Os Suna okutwala Bannamawulire Keyz,...
-
Latest News/ 3 weeks ago
BANANGE MUNSOYIWE ZAALI NTALO ZA FACEBOOK – ISMA OLAXESS
https://youtu.be/ACzem0WPXeI Tusuubira Isma aka Isma Olaxess aka Isma Kalevu aka Jajja Iculi1; “Mwasuze mutya...


text:
Dipo Naziggala Lyrics – Paul Kafeero
Nze ne leero navudde eyo Bukunja gye mutya
Nga nzija ngwirana ne guitar nzize kutabaaza njiri
Nafuuka muntumulamu baana ba ssebo
Eyali omukoonyi w’endigi zonna dipo naziggala
Nga mukumpoomera gunyenyeza n’obulya
Ne ngunywa n’abagutunda ndeka bakutte ku ttama
Ng’abo abatya walagi mbatiribiza entege
Ng’anti tumuwuuta n’okukira ssupu w’enkoko
Gwabanga mugomyo ng’oluusi tukeera mu nkoko
Ffe Dollar tetwegonza nga tuli balenzi ba nnusu
Nga ngusunda n’ekyalo ne nkimatiza
Era okugwa mu ba sheya nze gw’olaba mpitwa ssebo
Nga nina ekiwanga ki lugalika bita!
Okutamiira bi bbiya obucupa nga nzika asatu
Nga tumasamasa kukira bisulo bya nnyange
Ffe totuyita bano ba buyonjo bumboneka ku mikolo
Ne tweyagala ne tulumya buli kye bayita kitonde
Ku nsi ya Mukama ekiwulira nti kyatukyawa
Nga tuli b’amaanyi okusinga ku sabasaba
Ng’era bw’otwaŋanga ekikonde tukikiza pege
Twali kabwa na ngo n’abafuuwa ssigala
Mutufuumuulira ffege tukwamula ekikuwujja, ho!
Ataakulaba y’akugaya
Twakyakaza obulamu
Twabonyabonya ebiwato
Twadigida omuziki
Twayaayaanya ebiwala
Bannange, gwali mulembe ddala
Temundaba ebiseera bino okukyayibwa enkumu
Ssebo nali muganzi w’olulyo Olulangira
Nga nkugambye ŋenda ne ntaba e Bukunja gye mutya
Ne mba ng’omuyaga nkoma
Bwe gutabangula abalunnyanja
Mu ddoboozi lyange lino erye mpolampola
Mukama lye yaŋŋemulira ng’oluusi mbeera ne guitar
Ne ndya mu ndago ebiwala ne bijja birigita
Ng’atalina bbina akiri afunya omugongo mulabe
Ddoboozi lyange bwerityo anti lya mpolampola
Mukama lye yaŋŋemulira okuwantagaanjula enjiri
Bannange omwenge ngunywedde ne ngumatira
Naye teri kalungi ke ndabye mu kigambo mubissi
Siringa avumirira oba okujerega abanywa
Naye nkusaba otege okutu ssebo nkulojjera mubissi
Omwenge mperekeze ya sitaani eya namaddala
Oba muyite omubaka gw’asooka okuweereza mu banywa
Ate omubaka oyo amwesiga kyotonalaba
Bw’akuba siyasa ku kikumi wafikka babiri
Ye sitaani n’agenda okutaba mu bano
Ekyenda mu omunaana nga bonna bamufuuyira mirere
N’alamula nga mpaawo amukuba ku mukono
Okuggyako ye okwecca ne yekwatira mu lw’engabi
Vva ne ku ttamiiro luli luguudo lwennyini
Sitaani mw’ajja atuyita ffenna okugwa eddalu
Ekintu ekikuyisa w’osula ate n’ojja opaala
Ogende okonkone eyo gy’otomanyi gubeera mugomyo
Gukukwata ne weezira kigambo mukazi kukusala maaso
Buba bukya ate n’obyejjusa
Gulina n’otuzzi tweweyiwako okunaabuka ensonyi
Gwo tegulina gwe gutiisa maaso omuzira namige
Omwenge!!!
Eyaguyiiya asobola
Tugunywa gusanyusa obulamu
Naye tegututawaanyizza neeyano!
Mu butuufu omwenge ngunywedde ne ngumatira
Naye siganyuddwamu ndabye ntamiiridde bbule
Gwo teguliiko ssente ebeera egumala
Kuba oguwera ku mutwe gwe gulamuza ogukyali mu malebe
Bwe zilaarira ensawo afazaali ogabula engabule
Loodi omanyise Dunia bw’oli omulenzi w’ennusu
Ate nze gwantama kwoya baganzi ku bbali
Era guwoomera njolo nga waliwo gw’ayita mummy
Mu kadde ako akuumira eka afuuka kikazi
Ng’anti ow’eddakiika zooku mubisi akwetibye bugule
Olwo nakyo ne kyanukula kivevenga daddy
Ensimbi n’ofukumula olabye ekigambo mubissi?
Katino bazitusaba ebiri okugumugulira okugunywa
Oluvannyuma nga n’ezokugumuvumula on’ozimuwa
Mwattu gumanyi n’okuziba omwoyo gw’emmere
Gwe Loodi n’oyoya ndigi kwekwo okusikambula body
Beebo b’osanga ng’afaanana ng’ogwaluma nzera
N’embugubugu ne zimugwa obusokoto bw’empale
Teguliiko bulamu bwa nsobi ne bwe wekoona kagere
Olusinzittuka ne bw’oba mulamu bakulangira mubissi
Nti anti ettamiiro
Haa!, omwenge
Akyagunywa n’eyagukoowa
N’asuubira oguyiga weesibe ssatu
Mu butuufu mmekese amazzi wansi w’enjuba
Naye ntamiridde bbule teri ke najja mu mubissi
Abayivu bagukeera n’ojja ogamba
Nti ddiguli z’abagwako baziwenja mu bucupa
Ate tebakulimbanga nti ggwe ofuga kigambo mubissi
Biba biwanga ng’ebimu byo byasala railway
N’osanga oli nga ye ennyindo ogivumba endeku
Ogenda oginnyulula ng’ennyonyi zimukungula empeke
Omulala ng’obugiraasi ye awuuba buwuube
Omulabi ne yeewuunya nti oba alina ye waagusibira!
Kye bayita ‘Hangover’ kwe kukya nga gukugoya
Eyabadde omuntu nga wereeze ng’olukoba lwa guitar
Awo tewaba mulimu oba nga mulwadde wa nseke
Akameeme kamala kakkuba anti obutunda onywa n’eddebe
Kkiriza lwa mpaka ggwe agunywa n’eyagukoowa
Nti kyo kigambo mubissi abanywa tutamiirira bbule
Gututuusa ku bingi nkumu gubafuula mu mpisa
Abadde omuntu n’ojja otaama okwenkana enjuki
Sso bwe guba gwa kigero gulina kye guyamba
Kubamanyi emirimu bw’ateekamu akwazza bukwakku
Naye kiwoomereze bwatyo
Ŋŋamba kasita asukka
Osengejja nkenku
Gutufuula ebyerolerwa
Omubissi!!!
Nze sirina kalungi ke nkungudde mu mubissi
Okuggyako okukyakala n’okudiibuuda ensimbi
Bagereesa kamwakabi, mbu kassa Ssiroganga
Ebyange bya mpuna sembera wendi ngye mbikuwe
Ssiroganga yatuuka ng’asiŋŋaana Kabaka
Awamattuka mu kibira waliwo ekimbe ekyali kimuluma
Yalwala maaso ye omuganga n’amusawula
Kugenda mu nsiko bamaleyo ebbanga lye yamugerera
Amala okuwona era bwatyo n’amukuutira nti “ofubanga nnyo”
Ye muganga akomereza Kabaka
“Tolabwanga ku muntu nga tonatuuka mu Lubiri
Era alikulaba kaalikyogera omusaliranga magezi”
Kabaka olwali okuvaayo ati okwerula ettale
Nga ku Ssiroganga ono musajjawattu ayiga nsolo ze
Olwamukubako ekimunye ky’ava amuyita nti
“Ssiroga, Ssiroganga”
Kko ye nti ‘Ayi Ssaabasajja Kabaka’
“Togezanga n’onjogera bwe wandabako eno
Nga mpamattuka mu ttale gye nva mbadde ku bikulu!
Ssiroganga, Ssiroganga
Kibe kyaama kyo emirembe n’emirembe”
Baayawukanira awo Kabaka ng’adda mu Lubiri
Ng’ajja afumba ekijjulo okwali emyenge n’emmere
Olubaga lwali lwa ndasi nnyo era baajaganya bulungi
Baavangayo kinnoomu bawera mu maaso g’ekkula
Ssiroganga olwali okusuula omwenge mu ttama
Bwe yavaayo yalandukira ku biri byali mu ttale
“Oggundeggunde
Ayi Ssaabasajja oggunde
Ssebo taata nsensebuse
Ondabiranga ddala ddala
Oba tunaggundanga babiri?
Tuli ba kyaama kyaffe okuva mu ttale
Na kati kikyandi ku mutima, oooh!”
Awo nga ne bw’oba ne yirizi ezaava e Bwamba ne Kyaggwe
Tewaali kuwona, ne bw’osaddaaka maguja
Ekyaddirira n’omuto akiramuza bwenkanya
Kabaka n’alagira Ssiroganga kugenda bamutte
Awono we wasibuka eyo enjogera egamba
Mbu ‘kamwakabi kassa Ssiroganga’
Naye ggwe okkiriza otya nti kaali kamwakabi?
Guli gwali mubissi ogwamuwereba emimwa mula
Tegutuweweeza nsusu za mimwa gutubigika njogeza
Gwo teguzibiranga ku kyaama how ovanga ku mubissi
Tugusudde banafu mu ntata guwakula ntalo
Nkugambye gwantama butatya wonna ne ku gwotosobole
Gwantama buzeezeze gwe bujja bugunja
Mu ng’obwerabiza n’okusalirawo ensonga mu lwatu
Wegaana n’embuto nga walya ebya lubaluba
Muno mwegutugwiranyiza okuserula n’obutasaana
Gulina ekidaala kye gukuba abeera yagususse
Okuloola tekulinda lwa mbaga ye ne bw’aba mu kkubo
Nze ngwebaza ebbanga lye mmaze nga nguyiya ku mutima
Ntotobaze amawuggwe ate ku bwongo ne gumbaza zero
Hoo!!, gubadde gundese sseke, eeh!
Awannyu wewaawo
Bwotava ku mulungi ofa ozunga
Na misango kuwoza
Munywe mpolampola anti bwe gubugaana amatama
Kabaka ne gututuusa okutumuyisanga Karata
N’embwa bwe gugikuyissa ‘eŋŋwa’ mpaawo agikutaasaako
Ne bw’okuba nduulu nti “waalaala eŋŋwa ennuma”
Bagamba oyo atema bulali
Siguvimiridde nsaba munkwate bulungi
Sivvoodde kitiibwa kyagwo gwe gw’awasa nnyabo
Gutussa malojjo tugusoma ne ku Yesu
Nga mu byewuunyo kye yasookera ddala ddala okola
Naye abange!
Nga ndokopya!
Ntuuse kwererejjera ku mwana wa Mukama!
Tegunjogeza ebinaayitira
Nze ngunnyuse guntenza bita
Nga ssebukoko buto
Obukunga bye bunaamalawo, oooh…
Leka nkonkone bidongo bino
Abakyagunywa be banaakumba
Nze abange sikyayinza
Baana be banayinza
Musajja wo ssikyasitula
Endeku tekyayimuka
Muwuttule gwe munayinza
Ogunakkuba ebigwo onywa gwaki ogwo?
Mumiime gwe munatuusa
Temukonkona enju zabandi
Kankonkone bidongo bino
Abakyagunywa be banaakunga
Nze abange sikyayinza
Baana be banayinza
Musajja wo ssikyasitula
Endeku tekyayimuka


text:
- Leero tujaguze ffenna Olw’essanyu olw’ekitiibwa!
Nga tulowooza bannaffe Abazira nga bwe beesiiimye
Ba Uganda abajulizi Basaale baffe mu ddiini.
Abajulizi ba Uganda Beesiimye nnyo mu kitiibwa
Batikkiddwa engule za ba Luwangula
Batukulembedde ffenna, Ka tubagobererenga;
Naffe nno tuwere nti Yezu! Maria,
Naffe nno tuwere nti Yezu! Maria.
- Mukulike mmwe abaziira, Mmwe abagoba entalo ez’amaanyi
Nga musoma olw’empaka, N’okukwata empisa z’eddini.
Mwanywerera ddala mmwenna, Ku katonda gwe mwasenga.
- Mwalinga mukayali baana, Mu lubiri nga mmwe baganzi
Era nga mukyawomerwa, obulamu nokulya obwami
Ebyo byona mwabigaya, ne musiima okutiibwa.
- Mukomera mutambiro, mu bulumi obutagambwa
Obuzira bwa kitalo, nga timuta kwegayirira
Ne musambira Uganda, yona esenge Katonda
- Tufunye muggulu leero, abantu wolereza bangi
Betunalabirangako, tulyoke tusinge sitaani
Okutuusa lwe tuli fa, ne tugenda ewa Katonda


text:
Amawulire
Meeya wé Nakawa yekubidde enduulu muba Uganda Railway corporation
Ivan Ssenabulya
September 16th, 2021
Bya Prossy Kisakye,
Meeeya wégombolola lye Nakawa Paul Mugambe yekubidde enduulu eri ekitongole ekivunanyizibwa ku ggaali yómukka, ekya Uganda Railway corporation (URC) ku bantu bebatekateeka okugoba ku ttaka.
Gye buvudeko abékitongole URC balabula abantu bonna abesenza kuttaka lyeggaali yomukka okulyamuka mu bbanga lya myezi 6, ebbanga lino ligwako nga 1st October.
Aba URC Bagala kweyambisa ttaka lyabwe okuzza engulu ebyentambula ye ggaali yomukka nga abantu abasoba 4000 bebasubirwa okukosebwa mu ntekateeka eno.
Wabula Mugambe atubuulidde nti nga abakulembeze e Nakawa sibasanyufu kungeri gye aba railway gye bakutemu ensonga yokugoba abatuuze nga tebebuziddwako.


text:
Okulima
Okulima kye ki?[kyusa | edit source]
Okulima kye kikolwa eky’okweyambisa emikono, enkumbi oba ekintu kyonna ekirala okuggya omuddo awantu n’okukyusakyusa ettaka mu ngeri ez’enjawulo olw’okuteekateeka ettaka eryo okusimbibwako ekirime.
Okulima mulimu mukulu wano mu Buganda. Kumpi emmere yonna gye tulya eva mu kulima.
Omuntu alima ngeri ez’enjawulo[kyusa | edit source]
Okusambula: kuno kwe kulima awantu awali akasikosiko oba awali omuddo oguduumuuse. Awantu awo awaba wazise bwe watyo wayitibwa kisambu. Awo awasambulwa waba waalimwako dda, naye nga wayiseewo sizoni nga emu emabega nga tewalimwa. Okusambula kukolebwa okutegeka ekifo ekyo kitegekebwe okusigibwamu.
Okukabala: kuno kwe kulima ng’oli atema engeri y’amavuunike kyokka ng’amavuunike ago agakuba naye nga tayanjala. Kino kikolebwa awantu awategekebwa okusigibwa nga oli agenderera okugonza ettaka. Oluvannyuma lw’okukabala, omuntu asobola okwanjala n’alyoka asiga.
Okutema amavuunike: okutema amavuunike kwe kutema ennyo mu ttaka ng’ettaka ligenda likolwa ebitole ebitagenda kukubirwawo. Ebitole ebyo biyitibwa amavuunike. Amavuunike gatera kutemwa awantu awali omuddo nga olusenke, olumbugu, ebisagazi, oba ettale. Awatemwa amavuunike watera kuba nga tewalimwangako oba nga walwiridde ddala ebbanga nga tewalimwa, amavuunike ne gatemwawo amazzi gasobole okusensera mu ttaka eryo. Emirundi mingi amavuunike gatemwa mu kiseera kya musana era gatera okumala emyezi nga ebiri n’okusingawo nga tegannakubwa.
Ekifo ekitemeddwamu amavuunike bwe kirongoosebwa ne kisigibwamu emmere, kitera okubaza ekirime ekyo ekisimbiddwamu.
Okukuukula: okukuuukula kukolebwa awantu awaba waggyiddwa ekirime nga ebijanjaalo, muwogo, kasooli oba ebinyeebwa. Kuno kuba kuggya muddo ogwo oguba awantu awo awaggyiddwa ebirime, olwo walyoke wategekebwe okuzzibwamu ekirimu ekirala mu lusimba oluddako.
Okwanjala: okwanjala kwe kulima nga bw’okuba ettaka ly’otema nga bw’olonda n’omuddo gwonna oguba awo w’olima. Okwanjala kutera kukolebwa ku muddo nga olumbugu, essenke, ennanda, oba kanyeebwa. Omuddo guno bwe gutalondwa guddamu ate ne guloka buto. Omuddo bwe gumala okwanjalwa obulungi, gukyusibwakyusibwa ne gukala bulungi. Abamu bagwokya abalala baguleka ne guvunda. Eky’okuguleka ne guvunda kye kisinga obulungi. Ekifo ekyanjaddwa obulungi kibaza nnyo emmere kubanga ettaka eryo liba limerenguddwa bulungi; amazzi galiyingiramu bulungi ekimera ne kiriisibwa bulungi era ne kyeyagala.
Okuwala/okuwalakata: kuno kwe kulima omuddo ng’enkumbi eringa esikibwa obusikibwa ku ttaka. Kino kitera kukolebwa mu luggya, ku lusalosalo, oba awantu awakaluba ennyo; kitera kuba mu kiseera kya musana. Omuddo oguwalibwa gutera kuba nga mumpi ddala.
Okukoola: kwe kuggya omuddo oguteetaagibwa mu bulime. Okukoola kukolebwa okutaasa ebirime ebyasimbibwa obutafuuyibwa muddo, ate era n’okugonza ettaka ekimera ne kisobola okusika obulungi amazzi mu ttaka.
Ezimu ku ngero n’enjogera ezigendera ku kulima[kyusa | edit source]
Ge masaawa ge makabala? Olunaku omulimu lw’asaawa, si lw’akabala. Enjogera eno ekozesebwa ku muntu ayagala okwanguyiriza okukola ekintu, ng’olukitandika ayagala kiggweerewo.
Kulika empewo y’enkya: eno y’engeri y’okwebazaamu omuntu akuwadde ekirime nga kasooli, ebijanjaalo, ebinyeebwa n’ebiringa ebyo.
Abataka abaagalana be balima akambugu: luno lugero olwoleka amaanyi g’obumu. Olumbugu, muddo ogulimibwa nga gulondebwa bulondebwa. Mu kulondebwa okwo, gutwala obudde bungi, ate gukooya kubanga alima abeera akutamye ebbanga lyonna ate nga agenda mpola. Kye kiva nno kyetaagisa okubeera ababiri oba okusingawo ne mulyoka musobola okugulwanyisa.
Ow’amaanyi takeera: eno njogera ekozesebwa ku muntu agenda okulima n’atakeera. Kisubirwa nti buli muntu anaalima olubimbi ne lunyuma ate ne luwera, akeera ku makya, n’annyuka awo omusana nga gukaalaamye, so si kulinda musana ne gukaalaama ate ggwe n’olyoka ogenda okulima. Enjogera eno erimu okujereegerera n’okukiina.
Bino bitegeeza ki?[kyusa | edit source]
Olubimbi; okusalira; okubikka; okusiga; okukoola; empangi; embaali; omuyini; okuwanga; empangi.


text:
KU luno enkalu z’akunoonya obukongovule nga abakyala abatalima kambugu mu by’obufuzi bye Busoga battunka ku kifo ky’omumyuka ow’okubiri owa Ssentebe we kibiina kya NRM mu Ggwanga.
Kino kyeyolekedde mu mbeera ebaddewo olwaleero ku kitebe kye kibiina kya NRM e Kyadondo Minisita omubeezi avunanyizibwa ku ttaka Persis Namuganza bwagenze najjayo empapula z’okwesimbawo ku kifo ne sipiika Rebecca Kadaga kyavuganyako era nga mu kiseera kino ye mumyuka wa Ssentebe we kibiina omukyala ow’okubiri.
Olunaku lwe ggulo Sipiika Kadaga yajjeyo empapula okusobola okusigaza ekifo kino, kyokka olwaleero ne Namuganza naye azijjeyo nga akati abalina obuyinza okulonda be bagenda okusalawo.
Bwabadde yalkamala okujjayo empapula Namuganza ategezezza bannamawulire nti kino kye kiseera abantu abakyali mu myaka emito okuwereza ekibiina awatali kukubwa ku mukono.
Kino kilabise nga kyandyongera entalo ezibaddewo mu bantu bano bombiriri ezesigamizibwa ku kweraga eryanyi mu kitundu kya Busoga.
Kadaga ne Namuganza baludde nga tebakwatagana nga kino kyava ku nkaayana ezaaliwo mu mwaka gwa 2018 Sipiika bwe yagenda ku kitundu Namuganza gyazaalibwa ekye Bukono okutongoza amazzi nga tamutegezezaako, kyokka natakoma okwo era naatwala ne Kyabazinga mu kitundu kino nga Namuganza aleddwa bbali.
Kino kyanyiiza Namuganza naakunga abantu be Bukono okukwata amajambiya ne miggo bafubutule Kyabazinga ne Kadaga singa baddamu okugenda e Namutumba nta tategezeddwako nga omukulembeze waabwe.
Akalulu k’okulonda abakulembeze ab’okuntikko mu kibiina kya NRM ka mwezi gujja.
Do you have a story in your community or an opinion to share with us: Email us at editorial@watchdoguganda.com


text:
Amawulire
Omukazi atubidde n’omwana atalina bitundu byakyama
Ivan Ssenabulya
September 29th, 2021
Bya Musasi Waffe
Waliwo omukazi atubidde n’omwana eyazalibwa nga talina bitundu byakyama newafulumira.
Resty Nakawuka omutuuze we Lusanja mu gombolola ye Katikamu mu disitulikiti ye Luweero kati atunda mazzi asobole okuweza obukadde 2 okulongoosa omwana we.
Mu kusooka abaddenga ekidomola ekitunda nnusu 300 wabula abantu bavuddeyo okumuwagira, buli kidomola bakimugulako emitwalo 5 mu 2000.
Nakawukas agambye nti omwana ono awezezza emyaka 3 era agamba nti muwala.
Nakawuka agambye nti byatandika omwana we weyazimba olubuto nga tafuluma kwekumutwala mu ddwaliro ekkulu e Mulago nebamulongoosa natandika okufulumira ku lubuto.
Wabula agambye nti abasawo baamugamba nti ajja kwetaaga okulongosebwa omulundi ogwokubiri.


text:
Muhibban-e-Mustafaصلى الله عليه وسلم LUGANADA.
Ahmadiyya Awareness Campaign
Amatendo gonna ga Allwah ; Ali obwa Nnaumunigina. Nsaba Allwah asse okusaasira n’emikisa eri Syedna Muhammad صلى الله عليه وسلمoyo, oluvannyuma lwe teriyo Nabbi mulala; era, n’eri abantu b’ennyummba ye; n’eri
Baswahaabah be.
Okuva mu bwa nnalukalala okudda mu byobulamuzi ebitabangufu.
Enkwe z’Abaqadiyani Zaanikiddwa
Enteekateeka z’okutondawo eggwanganga elyetongodde mu Pakistan, nga bw’olaba bwe kiri ku Vatican, mu Ggwanga lya Italy.
India yatandikawo enkambi, mu Qadiani, omutendekebwa bannalukalala.
Special Weekly Takbeer Report dated 25th December 1997
bya
Farooq Adil
Ekyafaayo kino, kirina obuwaangaazi bwe bumu, ng’obw’eggwanga lya Pakistan n’ebyafaayo byalyo.
Mu myezi egyasooka mu mwaka 1947, ng’eggwanga lya Pakistani terinnatondebwawo, waaliwo ekibiina ky’eddini mu ssaza lye Punjabi ekyaweereza ebbaluwa eri abafuzi Abangereza nga kibasaba nti, bo tebabalibwa mu Basiraamu- kubanga, yadde nga baali baana nzaliranwa za ggwanga lya Buyindi, naye bo si Basiraamu.
Bonna abamanyi ebyafaayo by’ekibiina kino mu Pakisitani, bakimanyi nti, Khalifa owookubiri owa Mirza Ghulam Ahmed Qadiani ng’awagirwa bakama be Abangereza n’abakulembeze Abahindu, y’eyawandiika ebbaluwa eno. Bwebatyo nno, tebaasikattiranamu mu kukkiriza okusaba kwabwe kuno. Ekyava mu kino, kwe kubeera nti, Abasiiraamu- newankubadde baali bawera ebitundu 51%, naye baali balibwa nga abattamanyiddwa mu masaza g’e Gurdaspur, Ferozpur ne Amritsar. Eno y’eyali ensonga lwaki essaza ly’e Punjab teryagabanyizibwamu mu bwenkanya. Era, eyo y’eyali ensonga, lwaki waaliwo okusenguka n’okuttibwa kw’abantu- ebitabeeerangawo mu byafaayo by’ebitundu bino; era, ekizibu ky’e Kashmir- ekifuuse eky’ensi yonna, wano we kyatandikira. Ensonga endala eyavaako embeera eno embi bw’eti yali nti, kyali kya mukisa mubi nti mu kwawulamu ensalo, Abasiraamu baakikirirwa ne Sir Zafarulla Khan, ate ng’omukulembeze we mu ddiini y’omu eyawandiika ebaawula ng’ekwata ku Basiraamu eri abakulembeze Abangereza.
Bino byonna, byali byekuusa ku nkwe ezaakolebwa ; era, ebyazivaamu, y’eddiini ey’obu Ahmadiyya- nga n’eyali Khalifa owookubiri owaabwe, ye Mirza Basheeruddin Mahmood; so nga n’omuwandiisi we, ye Allama Iqbal. Mu byafaayo, yo eddiini eno, emanyiddwa nga Kashmir Committee. Gwali mwaka gwa 1931.
Abaqadiyani tebaakoma ku kya kuyita mukama waabwe Mirza Ghulam Ahmed Qadiani, nabbi kyokka- wabula, baamuyita Masihi eyalagaanyisibwa ; era, bo bakkiriza nti, Hazrat Isa (AS.) yafa era n’aziikibwa e Kashmir. Bwebatyo nno, eri bo, Kashmir kifo kikulu nnyo mu ddiini yaabwe.
Kino kyatubikkulilwa ne Hakeem Nuruddin ng’ono ye yafuuka omukulembeze ow’oku ntikko ow’ekibiina ekya Ahmadiyya Jama'at oluvannyuma lw’okufa kwa Ghulam Ahmad Qadiani. Y’eyali omusawo omutongole owa Maharajah w’e Kashmir era yawandiika ekitabo –oluvannyuma lw’okukola okunoonyereza, mwe yaweera obukakafu obulaga nti, ddala entaana egambibwa nti mwe mwaziikwa Hazrat Eisa esangibwa okumpi n’e Srinagar, mbu y’ekakasa nti balina obwannannyini ku Kashmir. Naye kino kya bulimba. Omuwandiisi w’ebyafaayo omututumufu, Abdul Haleem Sharar, yatulaga amazima- ku bulimba bwabwe buno, mu kitabo kyeyawandiika ku lw’omulamwa guno. Yakosesa ebyafaayo ebyakakasibwa edda, n’atulaga ng’atukakasa nti, entaana egambibwa mbu y’ey’omuntu eyatuumwa erinnya lya Eisa eri okumpi n’e Srinagar, yali ya mudumiizi wa ba Mujahid ab’omu makkati ga ssemazinga wa Asia (Central Asia) eyawangulwa mu zimu ku ntalo z’eyo era n’addukira mu kitundu kino. Eno gye yafiira.
Kyali kiseera kino (1931) ng’ ebikolwa eby’Abaqadiyani - eby’efitina n’okuzikiriza nga bino nga tebinnamanyika; yadde enzikiriza ezikaafuwaza bwezityo, tezaali manyifu nnyo eri bantu.
Bwebatyo nno, nga balina endowoooza zaabwe ezeekusise mu mitima gyabwe era nga babiteese bulungi, baatandika ekibiina ki "Kashmir Chalo Movement ", okubuzabuza Abasiraamu babulijjo n’okusendasenda Allama Iqbal yeegatte ku bukulembeze bwabwe obw’okuntikko. Naye, olukwe lwabwe luno n’abaaluteekateeka, byali tebisobola kusimattuka liiso jjogi elya Allama Iqbal. Bwatyo, mangu nnyo yetegula ekibiina kino era ne kiggwaamu amaanyi. Musaana mukimanye nti, mu biseera ebyo, Abaqadiyani baali tebeerangirira nti bo baawufu ku Basiraamu. Wabula, baatandika mu kimpukumpuku-ng’ekigenge, okulya omusingi gw’Obusiraamu.
Baatandikira ku kya "Kashmir Chalo Movement" okusaba babalibwe nti banjawulo ku Basiraamu ; era, okugabanyizibwamu- okutaali kwa bwenkanya, okw’essaza ly’e Punjab, kwava ku ngeri ab’ekibiina ky’ Ahmadiyya Jama'at gye baali basuubizibbwaamu. Olw’okusobola okukifuula ekikakase, Abaqadiyani bazze bazannya enkwe zaabwe mu buli kintu. Baagambibwa nti, singa beerangirira nga bwe bali abeenjawulo ku Basiiraamu, bajja kuweebwa ogutundutundu ogwenkanankana n’ebitundu bibiri ebya Pakisitani - Sialkot ne Shakergarh - nga Qadian kye kijja okubeera ekibuga ekikulu ekya Kashmir era kiweebwe n’enkizo nga bwe kiri ku Vatican- mu nsi ya Italy, nga y’entabiro y’obukristaayo.
Abantu bakola enkwe ne Allwah naye n’asalawo ky’ayagala. Mu butabanguko bwa
1947, Abasingasinga kino tebaakimanya. Bwe baakwata emmundu zaabwe okutugumbula Abasiraamu, baali tebaawula wakati wAbasiraamu n’Abaqadiyani. Bwebatyo, n’Abaqadiyani nabo baawalirizibwa okusengukira awamu n’Abasiraamu okuva e Qadian, Gurdaspur, Ferozpur and Amritsar. Mu ngeri eyo, Abasingasinga ne basaanyawo olukwe olwali lutegekeddwa obulungi okusaanyawo Obusiraamu. Ekibi, bwekityo ne kivaamu akalungi.
Newankubadde ng’olukwe lw’okutondawo ensi e Qadiyani eyeefaananyirizaako nga Vatican (a Vatican-style City in Qadian) lwagwa butaka, naye yo Gavumenti ya Buyindi teyaweela mu kubudabuda nzikiriza eno. Mu myaka egyo, okwekandagga kw’Abasingasinga we kwatuukira ku ntikko mu muvanjuba bwa Punjab, abagwira bonna- ng’omwo mw’otwalidde n’Abasingasinga, baali tebakkirizibwa kuyingira Punjab. Kyokka, bo Abaqadiyani okuva mu nsi yonna- nga mwe muli ne Pakisitani, mu kiseera kino baali baddembe okukyala mu kafo kano akatono akasangibwa mu buvanjuba bwa Qadian, mu ssaza ly’e Punjab, akaafuuka kiwagi ku lwa Mirza Ghulam okutaama n’Obwannabbi.
Oluvannyuma lw’obwetwaze bwa Pakistan n’okuyisa eteeka li "Qarardad-e-Maqaased", essuuubi lyonna lye baalina n’amalindirizi gaabwe lyaggwaawo ; kuba, okusooka baali tebaagalira dddala Ggwanga lya Pakistan litondebwewo ; era, bwe baalaba nga tebasobola kuziyiya, baawankirawankira okulisaanyawo oba okulitambuliza ku bwagazi n’ezikiriza zaabwe (ez’eddiini). Bannakigwanyizi bano, mwalimu Abaqadiyani n’Abakristaayo ; ko ebibiiina by’obufuzi n’ebitali. Bannakigwanyizi bano baali tebakkiririza ddala kulaba Pakistan ngaliramulizisa Busiraamu.
Mu kyasa kino etteeka ly’okuvvoola eddiini mwe lyayisirizibwa; obubiinja bwa’amadiini bubiri ne ukiraba ng’kubuggulako olutalo. Abaqadiyani be baakulembera ne bagobererwa Abakristaayo. Ku nsonga eno, ekigendererwa kyabwe kyali kimu. Ebifo by’e Punjab- omwali Abakristaayo abangi, ne ku nkingrizi z’e Sialkot, Lahore ne Okara era kyasangibwa nga mwe musangibwa n’Abaqadiyaani kubanga nabyo biriraanye n’e Qadian. Abagoberezi ba Mirza Ghulam Ahmad baasenga dda mu bifo bono nga n’eggwanga lya Pakistan terinnatondebwawo. Etteeka ly’okuvvoola, bwelityo lyavaako okuyunga ebigendererwa by’obubiina buno bwombi ; era, oluvannyuma lw’akaseera okuyitawo, waafunikawo olujegere olubagatta-naye, nga lwekusifu. Omukwano guno, ogutali mulangirire, gwaletawo embeera etali ya bulijjo. Obubiina buno bwombi bwalina enkolagana ssinziggu n’ebibiina by’abatujju ebizze bikankanya eggwanga lyonna –naddala mu bitundu by’e Punjab, ng’ebulayo akabanga mpawekaaga, ebiseera ebyakazigizigi mu byobufuzi, ssemateeka n’ebyobulamuzi bikomekkerezebwe.
Obubiina buno bwombi, bwakozesa nnyo amakubo gano abiri :
Nga bakozesa enteekateeka ssejjoloola, baatandikawo enkolagana kajegere wakati waabwe n’ebibiina bya bannakyewa. Kizibwe wa Sir Zafarullah Khan, omwami Zafar Chaudhary yakola kya nsusso nnyo ; so nga n’eyali omusigire wa Minisita w’e Sindh era omukozi wa Gavumenti eyawummula, omwami Kanwar Idrees- ng’agondera ebiragiro bya Mirza Tahir Ahmad, omukulembeze w’oku ntikko ow’ekibiina kya Ahmadiyya Jamaat, naye yabakolera ebitagambika mu kubawa obuyambi. Mu bibiina bya bannakyewa mwalimu ekirwanirira eddembe lyobuntu ki Pakistan Human Rights Commission ekya Asma Jahangir- ng’ono bba, naye Muqadiyani, eyatandikawo enkolagana sinziggu wakati w’ebibiina ebirwanirizi by’eddembe mu nsi yonna ko n’ebibiina ebiyima byabo. Byalondoola etteeka lya Pakistani ely’okutyoboola eddiini ko n’amateeka amalala agagafaanana ne balyoka bakola pokopoko akyayisa Pakistani, ne kakati akyagenda mu maaso. Ekkubo eddala, lyali lya butujju. Singa weetegereza obutabanguko obuzze bubaawo, ojja ku kisanga nti, bwonna buli mu bifo obubiina buno bwombi mwe busangibwa.
Emabegako katono, abantu aboobuvunaanyizibwa baawa Gavumenti ya Pakistani alipoota namutaayiika, eyalaga nti, Gavumenti ya India yatandikawo enfo mu kibuga ky’e Qadian ekiri mu buvanjuba bw’essaza ly’e Punjab. Kirabirirwa ettabi erikola ku kunoonyereza ekiyitibwa RAW (Research and Analysis Wing) n’ekibiina kya Buyindi ekikessi ki ‘the Indian Intelligence Agency.’ Abavubuka okuva mu Pakistani batendekebwa mu byobutujju. Alipoota egamba nti, abavubuka banobayitira mu kibiina kya Jamaat Ahmadiyya ne bageenda e Qadian. Mu bo, mulimu Abaqadiyani /Abahmadiyya n’Abakristaayo. Bwe babeera tebannagenda e Qadian era ne bwe babeera nga tebannadda abavubuka bano basoooka kwewogomako mu mayumba ga Baqadiyani n’Abakristaayo agasangibwa ku nsalo z’ebifo bino. Basooka kutendekebwa mu misomo egisookerwako. Era kimanyiddwa nti, bwe bamala okukola ebikolobero bino, abatujju bano beekweka mu bifo bino. Kisaana kimanyike nti, okuva e Shakergarh okugenda e Qadian wawerawo mayilo eziri wakati wa 20-25.
Shakergarh (n’ebifo ebiriranyewo), Tilford (ekiri e Surrey, mu Bungereza-UK, ng’eno y’esangibwa ekitebe ekikulu ekya Ahmadiyya) ne Qadian bikola ka ssumbusa(triangle) omutambuzibwa n’okuteekateeka ebikolwa by’obutujju e Pakistani. Singa wetegereza entambula z’Abakulembeze b’Obuqadiyani mu bifo bino, ojja ku zisanga nga zewunyisa.
Alipoota yanokorayo n’amannya agamu era kino kyaleetawo akagulumbo n’okwewuunya mu Gavumenti. Okunoonyereza ku nsonga eno okwaamanyi, kukyageenda mu maaso.
Alipoota yagamba nti, kimanyiddwa wonna nga Jamaat Ahmadiyya, Buyindi, Israel n’amawanga ga Bulaaya (Christian World)nga bwe gali mu lukwe luno; n’olw’ekyo, kino tekyewuunyisa. Naye, oluvannyuma lw’okuyisa etteeka mu 1974 erikakasa nti, Abaqadiyani
si Basiraamu era n’okuteeka mu nkola etteka eriziyiza okuvvoola eddiini- ebyakolebwa ku mulembe gwa General Zia ul Haq, enkolagana yabwe eno, yeeyongedde okutiba; nga n’ebikolwa eby’obutujju ko n’okuŋŋana wakati w’Abassunni n’Abashiiya nabyo byeyongera.
Enkolagana zaabwe zino, zaatuka ku ntikko zaazo mu 1984 awo Mirza Tahir Ahmad we yeemululirira okuva mu kibuga London. Okuva olwo- enkolagana, okupanga n’okuteeka mu nkola ekwe zaabwe, byafuuka byangu mu kuteeka mu nkola.
Alipoota yatangaaza ne kungeri Jamaat Ahmadiyya n’omukulembeze wakyo- Mirza Tahir Ahmad, bwe byeyingiza mu byobufuzi n’ebyenfuga bya Pakistani. Pakistani bwe lyamala okutondebwawo, Abaqadiyani nga bayambibwako Sir Zafarullah Khan, bayingizibwa bangi nnyo mu mirimu gya Gavumenti, mu maggye ne mu bifo ebyobuvunaanyizibwa ebyenjawulo bingi ddala. Kino kyavaako embeera etasangikasangika naddala mu byenfuga. Emirimu n’okukuzibwa byaweebwa abo bokka Abaqadiyani oba abaasembebwanga ekibiina kya Jamaat Ahmadiyya. Abo abataafunanga kusembebwa oba abaakirabanga nga kikyamu, baasigala tebalina mirimu oba tebaakuzibwanga ku mirimu. Kino ky’ekiseera bwe waatandikibwawo omugendo gw’okulwanyisa Abaqadiyani mu Pakistani mu 1953. Alipoota yayongerako nti, eno y’emu ku nsonga lwaki embeera emanyiddwa nga Tehreek-e-Khantme Nabuwwat, eyavaako okukakkana mu byenfuna mu Ggwanga lyonna- naddala mu Punjab, yabaawo.
Ku bya Mirza Tahir Ahmad, alipoota yagamba nti, ku lw’omusajja ono ekibiina kya Jamaat Ahmadiyya kyatandika okwenyigira ennyo mu byobufuzi - yadde ng’emabegako kyali kyebala okubeera ekinafu mu kisaawe kino. Zullfiqar Ali Bhutto bwe yatandikawo ekibiina ki Peoples Party, Mirza Tahir Ahmad yali wa ku lusegere nnyo ku ye. Mu biseera bino, Mirza Nasir Ahmad y’eyali omukulembeze wa Ahmadiyya Jamaat. Naye, yali muntu munafu ate nga wa nsonyi.Yali tayagala kulaba nti, Jamaat Ahmadiyya kitandikawo abalabe nga kyeyingiza mu byobufuzi. Naye, Amiiri wa Jamaat- Mirza Tahir Ahmad, yatandika okuvuga ensonga z’ekibiina ki Peoples Party. Okuva olwo, kyatandika okumanyika nti, omuvubuka ono embula kalevu- Mirza Tahir yali mugezigezi, nnalukalala ayagala ennyo okukozesa ebissi. Ne mu biseera bya Mirza Nasir Ahmad, Mirza Tahir yatandikawo ekiwayi ky’ebyobufuzi mu Jamaat ekyafuuka eky’amaanyi ennyo ekyatuusa ne Amiir wa Jamaat okufuuka kimbuyege. Mirza Tahir yafuuka nnyowa kulusegere ne Bhutto era Bhutto bwe yatwala obukulebeze bwa Gavumenti ekifo kya Tahir kyakuzibwa n’afuuka omuwabuzi w’ebyobufuzi ow’oku ntikko- kumpi, naye nga mukulembeze. Kati Obuqadiyani ne bufuuka bwa maanyi. Emabegako mu 1965, omusajja ono nga ayita mu Bhutto yakola olukwe okusaanyawo eggwanga lya Pakistan bwe yatandikawo olutalo ne Buyindi. Ekiseera ekyo, ekigendererwa kyabwe kyali kya kutondawo Gwanga eryeyawudde- nga kino kye kyali ekirooto kyabwe eyo mu emyaka gya 40. Mu kiseera kino, be bamu abatandise kwenyigira ennyo mu Gavumenti. Kino kyaleeta obwelarikirivu- si mu bibiina byabufuzi ebyagala ensi yabwe- ebirina emirandira gy’eddiini byoka ; naye, n’ekiwayi kyennyini kyatandika okufuna ebyokulwanyisa; era, abakessi b’amaggye baatandika okola alipooota ekwata ku bikolwa byabwe ne bakola n’olukalala lw’amannya g’abantu abali mu bifo ebikulu ennnyo. Oluvannnyuma, abantu beegugunga ne bawaliriza Bhutto okulangirira nti, Abaqadiyani si Basiraamu. Olwo, abantu abaali bafunye emirimu mu bifo by’obuvunaanyizibwa ennyo baawaŋŋangukira ku mawanga, abalala ne balekulira okuva mu maggye ne mu bitongole ebirala; era, n’abandi abaaali bavudde mu Busiraamu- ku lw’omusimbi ogwali gubaweereddwa, baakomawo mu busiraamu.
Ekyokulabirako ekimanyiddwa ennyo, ky’ekyo kya Jhelum- ng’ono, mutabani we Raja Manawwar, yalangirira nti Musiraamu. Baganda be: Raja Mansoor ne Raja Basit baali mu maggye ; ate, owookusatu, Raja Ghalib ye yali akulira Ebyenjigiriza e Punjab. Ebyokulabirako – ngakino, ko n’ebirala bituleetera okugamba nti, singa Bamasheikh b’Obusiraamu bakola eky’amagezi era eky’obwenkanya- mu mutima omumalirivu, bakwata bulungi ensonga eno nga n’emikutu gy’empuliziganya egya Gavumenti bwe gibakwatirako, tewali nsonga lwaki enkumi n’enkumi z’Abaqadiyani tebandikomyewo mu Busiraamu.
Abasinga mu bo, bambi tebamanyi bigendererwa bya kidiini kino yadde okumanya ebikolwa byabwe.
Amagezi agaweebwa, gali nti, singa batuukirirwa mu mukwano, obukakkamu n’obwesimbu twali nsonga lwaki tewafunikwawo buwanguzi-kubanga, bangi mu bo, bakyanoonya mazima ate nga baagazi ba nsi yaabwe. Naye tewali maanyi gaeteereddwa mu ku batuukirira bulungi.
Kiteekwa kyetegerezebwe nti, oluvannyuma lw’ebizibu ebyagwa mu buvanjuba bwa Pakistani, amawulire agaakuŋŋaanyizibwa ebitongole ebikessi nga gakwata ku kiwayi ky’ebyobufuzi ekya Jamaat Ahmadiyya gayongera okulaga nti, ekidiini kino kyettanira nnyo okutondawo eggwanga eriyitibwa Qadian oba erinnya eddala erinaatambuzibwa ku nkola ng’ey’e Vatican. Era, kyamanyika nti, Buyindi ezze ebawagira okutuukiriza kino era n’ebakakasa nti, mu kulafuubana kwabwe n’okuteekateeka, bwe banaawangula ne bafuna ensalo ezeyawudde ez’ebitundu by’e Sialkot ne Shakergarh, olwo Kashmir ko ne Qadian wamu n’ebitundu ebiriraanyewo, bigenda kubaweebwa batandike okwefuga oba n’okufuna obwetwaze. Alipoota eyongera n’egamba nti, mu myaka gy’e 70 n’e 80, Abaqadiyani baayambagananga n’Abasiiya n’Abayisimayiriya- nga bwe baakolanga ku bakristaayo naye ne balemwa.
Kati, nga bayita mu kibiina ki Asma Jahangir n’ekibifaana –mbu ebirwanirizi by’eddebe, byagezaako okuvumaganyisa Pakistani mbu etyoboola eddembe ly’obuntu. Zafar Chawdhery (kizibwe wa Sir Zafarullah Khan Qadiani) ye yali emabega w’ebikolwa bino. Mu kiseera kyekimu, ebikolwa by’obutujju byatandikibwa mu Pakistan era abamu ku Baqadiyani n’Abakristaayo battibwa- olwo kirangirirwe nti, ku lw’etteeka ly’okutyoboola eddiini, Pakistan egugumbulwe mu nsi yonna.
Nga bawa ebyokulabirako, kyakakasibwa nti, abantu bano benyigidde nnyo mu butemu obuzze bukolebwa mu myezi egiyise mu butabanguko abwazuuukawo nga bakola ssemateeka amateeka n’ebiragiro. Okubasobozesa okutandikawo obuvuyo buno, baasasanya US$330.000.000/- era okugabanya n’enkozesa y’omudidi gw’ensimbi zino byayisibwanga mu bo. Ekigendererwa ekikulu eky’okutandikawo akatuubagiro kano, kyali kya kusaanyawo omusingi okutambulizibwa eggwanga lino. Olwo, mu kifo ky’okulitambliza ku musingi gw’Obusiraamu, libeere eritambizibwa ku nkola y’ekikaafiir. Mu mbeera efaanana bw’eti, okwenyigira mu nsonga z’ensi yonna n’ebyokwerinda bikosebwe.
Okutuukiriza kino, bino wammanga biteekwa okkolwa: Ekisooka, kwe kugezaako okuggyawo ssemateeka wa 1973. Singa ssemateeka taggyibwawo, wakiri akwaayiro konna ak’omunaaana ak’ennoongosereza kasazibwemu. Olwo, bagezeeko okugoba ennoongosereza eyookubiri (egamba nti, Abaqadiyani si Basiraamu.) Ku lw’ensonga eno, bagezeeko okuyingiza abakulembeze Abakaafiir mu Byobufuzi ne mu maggye era babawanguzise. Kino nakyo, kyali kimu, ku bigendererwa by’obutabanguko obuliwo ensangi zino.
Omuntu ng’erinnya lye lyalondebwa ku kifo ekisava- mu nkola oy’obusigire, okumala emyaka ebiri, ateekwa kubeera- mu bigambo bye, ebikolwa n’embeera ze nga teyeesigama ku ddiini.
Ekibuuzo kyabuuuzibwa oba, kisoboka ku muntu oyo, omukendeevu- si mu bya mwoyo byokka, wabula nga n’empisa ze nsiwuufu, ssemateeka okubawa ebifo by’obuvunaanyizibwa- naddala mu byobulamuzi, mu Ggwanga nga Pakistani?
Alipooota yeeyongera okuteegeeza nti, kino tekisaanidde ku buusibwa maaso nti-mu ngeri emu oba endala, Abaqadiyani basangibwa mu buli kavuyo akali mu Ggwanga lino era ne mu kiseera kino bakyakoola nnyo. Ebigambo bya Mirza Tahir ebyasembayo nabyo bikakasa kino.
Alipoota yagamba nti, ka Buyindi ebawe obuvanjuba bw’ekibuga Punjab ekya Qadian, ebifo ebirilanyewo ne Kashmir oba nedda, bo bajja kugenda mu maaso ne kaweefube waabwe okutondawo eggwanga eryefaananyiriza n’enkola y’e Vatican. Tewaliwo nkyukakyuka ku ekyo kyebasibiddeko n’ebigendererwa byabwe ku nsonga eno era ku kyo balina n’owagizi obuggumivu ggulugulu okuva mu Buyindi, Isirayiri n’amawanga g’Abakrisitaayo.
Alipoota yawa ebirowoozo bino wammanga ebinaakitangira : 1. Okukyala kwa Mirza Tahir mu Buyindi; n’ensisinkano ze mu Bungererza n’abakulembe ba Buyindi, biteekwa okugobeererwa n’enkaliriza. Enkolagana n’ebikolwa by’abakulembeze b’ekibiina ki Peoples Party biteekwa okulondoolwa. Mu bano, mulimu Khalid Kharral (eyamala emyaka 2 mu Buyindi) Aitizaz Ahsan, Aftab Ahmed Sherpao ne Naheed Khan. Okutunuulira enkaliriza kuteekwa okukolebwa ennyo ku Baqadiyani abaweebwa obubudamu mu Bungereza ko ne mu mawanga amalala aga Bulaya (Amerika era kati n’ebuvanjuba obusooka [Far East] ); era, ensonga eno esaanidde okubuulirwa ebitebe by’amawanga mu bwegendereza n’obukwatampola ku mitendera gyonna. Emirimu gy’ebitongole ebyeyita ebikola ebirwanirizi by’eddembe, abkozi ababikolamu n’abayima baabyo nga Zafar Chaudhry bateekwa okutunuulirwa n’enkaliriza- naddala, ebyensubulaganya byabwe, biteekwa okulondoolwa ennyo ate entakira. Emirimu gy’Abaqadiyani n’Abakristaayo mu Sialkot, Shakergarah n’ensalo eziriranye ebitundu ebyo, biteekwa okutunuurirwa n’enkaliriza. Mu bifo bino, abavubuka embulakalevu, mwebayitira okugenda n’okuva mu Buyindi okufuna okutendekebwa mu byobutujju. Amakubo gano gasaanidde okuggalwa; era, ebikolwa by’abeŋŋanda zaabwe, abawa obukuumi n’okukweka abatujju biteekwa okulondoolwan’okuggalwa. Mu biseera ebyo, ng’ebikolwa by’obutujju byeyongera mu bifo eby’enjawulo mu Ggwanga, entambula z’abatujju abo mu bifo bino nazo zeyongerae. Oluvannyuma lw’okukola ebikolobero, abatujju bano badduka nga bayitira mu makubo gano ne beekukuma mu mawanga agaliranyewo. Singa ebifo bino bitunuulirwa n’enkaliriza mu biseera nga bino (eby’obutabanguko), abatujju bano basoboka okukwatibwa amangu. After committing the crime, terrorists escape to the neighboring country through these routes. Okukwatibwa kwabwe nga kuno kusobola okuvumbula ebyewunyisa ku bikolwa by’abatujju n’ababawagira. (bino bituweerezeddwa ab’olupapula lw’Amawulire olw’olulimi Olurdu {Courtesy of Takbeer International Urdu Weekly})


text:
Amawulire
Ebisomesebwa eri abayizi abali ku mugavu bijja mu ssabiiti 2
Ivan Ssenabulya
October 2nd, 2021
Bya Damali Mukhaye,
Minisitule eye byenjigiriza etegezeza nga ekitundu ekyokusatu ekyokutuusa ebisomesebwa eri abayizi abali ku muggalo entekateeka ziwedde bakubifuna mu bwangu.
Bino byogeddwa minisita we byenjigiriza Janet Museveni, agambye nti mu kitundu ekyasooka gavt yafulumya obuwumbi 6 mu kugulira abayizi ebisomesebwa bya bayizi abali ewaka wabula tebyamala.
Era nga gavt yakwata ku buyambi okuva ebweru bwa euro 1.7M nekubisa waaka wa bayizi koopi 27,300 eri aba primary ne koopi 5,124 eri aba-secondary mu mwezi gwokuna omwaka guno.
Janet agamba nti abatafuna babafunidde ensimbi obuwumbi 38.8 zikubise koopi ezigenda okubasindikirwa mu ssabiiti 2 ezijja mu maaso.
Ono asabye abayizi na bazadde okukwta a waaka ono obulungi kuba atutte buwanana okumufuna.


text:
Amawulire
Mayiga asabye gavt okwongera ensimbi mu byemizannyo
Ivan Ssenabulya
September 24th, 2021
Bya Prossy Kisakye,
Katikkiro wa Buganda Charles Peter Mayiga asabye government okulwana obwezizingirire okwongera ensimbi mu byemizannyo kuba ddene ery’obusizi obw’ensimbi lye busiza amaaso.
Katikkiro bino abyogedde asisinkanyemu ttiimu y’eggwanga ey’omuzannyo gwa Basketball ekiise embuga olwaleero okuwoza olutabaalo olw’obuwanguzi bwebatukako mu mpaka za Africa bweyatuuka ku mutendera gwa quarterfinals ekintu ekibadde kitabangawo.
Katikkiro era akubiriza abazannyi okukulembeza empisa mu buli kyebakola basobole okutuuka ku buwanguzi.
Ate ye President wa Basketball mu Uganda , Nasser Sserunjogi, agambye nti nga ekibiina balina okusomozebwa naddala mu kubunyisa omuzannyo guno mu Uganda yonna, naye balina okusomozebwa kw’ebisaawe era nasaba obwakabaka okubakwatirako kunsonga eno.


text:
Amawulire
Omulamuzi omukulu Flavian Zeija yajja okuwulira okusaba kwa Ssegirinya okwokweyimirirwa
Ivan Ssenabulya
October 7th, 2021
Bya Gertrude Mutyaba
Ensonga z’ababaka ba Palamenti okuli Allan Ssewanyana owa Makindye West ne Muhammed Ssegirinya owa Kawempe North ez’okusaba okweyimirirwa zikyalimu kigoye wezinge.
Puliida wabavunaanwa ategezeddwa ngensonga bwezolekedde ewomulamuzi omukulu Dr Flavian Zeija yajja okuzisalawo.
Bano nga bayita mu ba puliida baabwe aba Lukwago and co advocates baasaba okweyimirirwa nga baalambika ensonga 11 kooti kweba esinsziira okuyimbula abantu baabwe.
Puliida w’ababaka bano Musa Matovu yasiibye yetala ku kooti e Masaka nn’entuuyo azisaza bibatu nga alindiridde okumanya ddi okusaba kw’abantu be lwekunaawulirwa Kyokka avuddeyo buggo oluvannyuma lw’okutegezebwa ng’Omulamuzi nti ensonga zaajulidde.
Ono ayongeddeko ngomuwandiisi wa kooti enkulu Agnes Nkonge bwamutegezezza nga bw’agenda okufuna olukiiko n’akulira abalamuzi ba kooti enkulu oba Principal Judge okusalawo eggoye.
Matovu ategeezezza nga bwakitegeddeko ngabantu be era bwebagguddwako emisango emipya Kyokka nga gino gyakubasomerwa obudde bonna.


text:
Amawulire
Mukole ku bizibu ebiruma abantu
Ivan Ssenabulya
October 11th, 2021
Bya Ritah Kemigisa
Abalondoola nokutaputa ebyobufuzi bawabudde abavuganya gavumenti, okuvaayo namakubo aganayamba abantu awamu ku bizibu ebibatawaanya.
Kino bagamba nti kyekisaanye okukolebwa, mu kifo kyokutondawo ebisinde.
Eyali akulembera FDC, era eyavuganyako ku bukulembeze bwegwanga Dr Kizza Besigye yatonzeewo ekisinde “People’s Front for Transition” (PFT) nga bagambyenti nti balina ekigendeerwa okununla egwanga nokujjako pulezidenti Museveni ngomwaka gwa 2026 tegunatuuka.
Dr. Besigye waakumyukibwa Lord Mayor wa Kampala, Erias Lukwago.
Bangi baliko byebogedde ku kisnde kino, ngabamu ku babaka ba palamenti betemyemyu ku nsonga eno.
Wabula bweyabadde ayogerako naffe Amb. Harold Acemah agambye nti ekisnde kino tekigenda kuberera, era kiyinza obutatauuka ku birubirirwa byakyo.
Agambye bwebaba nga ddala bagala okwegatta, basaanye okukolera awamuku nsonga eziruma abantu.


text:
1. Mmunyeenye y’oku nnyanja, liiso ly’aboonoonyi,
Fatima watuyita, ffenna tujje gy’oli.
Ekidd.: Nnyina Yezu Kristu ku Kalvario,
Watuzaala ffe abantu tuli babo;
Nnyina Omulokozi Mugole waffe,
Kabaka wa Rozari beera Nnyaffe.
2. Maria gutusinze, gutusse ne mu vvi,
Sonyiyisa ffe aboonoonyi tuggye ku sitaani.
3. Abalungi banyweze nga baagala Yezu,
Tuwe ne mu nsi yaffe Abatuukirivu.
4. Ggwe nsulo y’ebirungi, Mugabi w’enneema.
N’okutuuka ku Yezu, kkubo eritakyama.
5. Tukukwasizza byonna: essanyu n’ennaku,
Bye biwonge by’asiima, biweereze Yezu.
6. Akaseera katuuse otuwolereze,
Laba bwe tunyiikidde; ssaala ne ssapule.
7. Tukwate ku mukono mu budde obw’okufa,
Otutwale eri Yezu kumpi ne Katonda.
8. Beera Kabaka waffe, naddala jjukira,
Ng’ensi yaffe Uganda bagikusingira.
DOWNLOAD LINK:


text:
Olubereberye 10
Endagaano Enkadde nʼEndagaano Empya
Bazzukulu ba Nuuwa
10 (A)Bano be bazzukulu ba Nuuwa, Seemu ne Kaamu, ne Yafeesi be baazaala oluvannyuma lw’amataba.
Bazzukulu ba Kuusi
2 (B)Batabani ba Yafeesi:
Gomeri, ne Magogi, ne Madayi, ne Yivani, ne Tubali ne Meseki ne Tirasi.
3 (C)Batabani ba Gomeri be bano:
Asukenaazi, ne Lifasi, ne Togaluma.
4 (D)Batabani ba Yivani baali:
Erisa, ne Talusiisi, ne Kittimu ne Dodanimu. 5 (Mu bano mwe mwava abo abaabuna olubalama lw’ennyanja. Bano be batabani ba Yafeesi mu bitundu byabwe, buli bamu mu nnimi zaabwe ng’ennyumba zaabwe n’amawanga gaabwe bwe biri.)
Bazzukulu ba Kaamu
6 (E)Batabani ba Kaamu be bano:
Kuusi, ne Misiri, ne Puuti,[a] ne Kanani.
7 Batabani ba Kuusi be bano:
Seeba, ne Kavira, ne Sabuta, ne Laama ne Sebuteka.
Batabani ba Laama baali:
Seeba ne Dedani.
8 Kuusi ye yazaala Nimuloodi; ye yasooka okuba omuntu ow’amaanyi ennyo ku nsi. 9 Yali muyizzi kkungwa, mu maaso ga Mukama, kyekyava kigambibwa nti, “Afaanana Nimuloodi omuyizzi kkungwa mu maaso ga Mukama.” 10 (F)Obwakabaka bwe bwatandikira Baberi, ne Eneki ne Akudi ne Kalune, nga byonna bya mu nsi Sinali.[b] 11 (G)Bwe yava mu nsi eyo n’agenda mu Bwasuli, n’azimba Nineeve, ne Lekobosiyira, ne Kala ne 12 Leseni, wakati wa Nineeve ne Kala; Leseni kye kyali ekibuga ekikulu.
13 Mizulayimu oba Misiri ye kitaawe wa
Ludimu, ne Anamimu, ne Lekabimu, ne Nafutukimu, 14 (H)ne Pasulusimu, ne Kasulukimu (omwava Abafirisuuti) ne Kafutorimu.
15 (I)Kanani ye yazaala
Sidoni, omwana we omubereberye, ne Keesi, 16 (J)n’Abayebusi, n’Abamoli, n’Abagirugaasi, 17 n’Abakiivi, n’Abaluki, n’Abasiini, 18 (K)n’Abaluvada, n’Abazemali, n’Abakamasi n’ebika eby’omu Kanani ne babuna wonna. 19 (L)Ekitundu kya Kanani kyava ku Sidoni, okwolekera Gerali n’okutuukira ddala e Gaza okwolekera Sodomu, ne Ggomola, ne Adima, ne Zeboyimu okutuukira ddala e Lasa.
20 Abo be bazzukulu ba Kaamu, mu nda zaabwe ne nnimi zaabwe, mu bitundu byabwe ne mu mawanga gaabwe.
Bazzukulu ba Seemu
21 (M)Seemu kitaawe w’abo bonna abaava mu Eberi, mukulu wa Yafeesi naye yazaalirwa abaana.
22 (N)Abaana ba Seemu be bano:
Eramu, ne Asuli,[c] ne Alupakusaadi, ne Ludi ne Alamu.
23 (O)Batabani ba Alamu:
Uzi, ne Kuuli, ne Ggeseri ne Masi.
24 (P)Alupakusaadi ye kitaawe wa[d] Seera.
Seera ye kitaawe wa Eberi.
25 Omu ku batabani ba Eberi yali Peregi,
kubanga we yazaalirwa ensi yali yeesazeemu, muganda we ye yali Yokutaani.
26 Yokutaani ye yali kitaawe wa
Alumodaadi, ne Serefu, ne Kazalumaveesi, ne Yera, 27 ne Kadolaamu, ne Uzali, ne Dikula, 28 ne Obali, ne Abimayeeri, ne Seeba, 29 ne Ofiri, ne Kavira ne Yobabu; bano bonna baali batabani ba Yokutaani.
30 Ekitundu mwe baali kyava ku Mesa okwolekera Serali, okutuukira ddala ku kitundu eky’ensozi ku luuyi olw’ebuvanjuba.
31 Abo be bazzukulu ba Seemu, mu nnyumba zaabwe, ne mu nnimi zaabwe, ne mu bitundu byabwe ne mu mawanga gaabwe.
32 (Q)Abo ze nnyumba za batabani ba Nuuwa ng’okuzaalibwa kwabwe bwe kwali, n’amawanga gaabwe; era okuva mu bano amawanga gonna mwe gaayalira ne gabuna ensi yonna oluvannyuma lw’amataba.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
TEBAGIKWATAKO! Gavumenti epangisizza Bad Black akuyege bamalaaya ku nsalo e Malaba n’e Mutukula okwewala...
Bya Emma Mugejjera NEWS EDITOR GAVUMENTI ng'eyitira mu minisitule y'ebyobulamu etumye mwanamuwala Shanitah Namuyimbwa amanyiddwa nga Bad Black mu bamalaaya...
BAWEZE 23: EKIRWADDE KYA KOLONA KY’ONGEDDE OKUTAAMA MU UGANDA, OMUWENDO GULINNYE
Bya Emma Mugejjera OBUDDE bugayeggaye, ekirwadde kya Kolona kyongedde okutaama, mu lunaku lumu abantu abalala mwenda bakakasiddwa nti kyabayodde...
HUSSEIN KYANJO: M7 GGYA EBY’OBUFUZI BYA NRM MU KWOGERA KWO KU BY’EKIRWADDE KYA KOLONA
Bya Musasi waffe PULEZIDENTI Museveni olwaleero ekiro wa kwogerako eri eggwanga omulundi ogw'okutaano mu nnaku musanvu zokka ku by'ekirwadde...
BIBI: E BUNGEREZA OMULANGIRA OMUKULU EKIRWADDE KYA KOLONA KIMUYODDE, E UGANDA OMUWENDO GULINNYE
Bya Emma Mugejjera MINISITA omubeezi ow'eby'obulamu mu Uganda Dr. Joyce Moriku Kaducu abadde yakategeeza eggwanga ng'omuwendo gw'abalina ekirwadde kya...
OKWOGERAKO KWA M7 LEERO KU ‘KOLONA’: ABABAKA SSEWANYANA NE NSEREKO BAMULAZE EBINTU 6 BY’ATALINA...
Bya Emma Mugejjera EGGWANGA nga lirindirira biki Pulezidenti Museveni by'agenda okwogera leero ng'eno omuwendo gw'abalwadde ba Kolona mu ggwanga...


text:
OMUSUUBUZI omwatikirivu Haji Bulayimu Muwanga Kibirige amanyiddwa nga BMK afiiridde mu ddwaliro e Nairobi
BMK era ye nannyini zi woteeri ezimanyiddwanga Hotel Africana eziri mu mawanga egenjawulo mu Africa.
Ono era ye musuubuzi eyasooka okuleeta pikipiki azasooka okukola omulimu gwokusabaza abantu ezimanyiddwanga Boda boda nga zaatundibwanga mu Ndeeba Kampala mu Uganda yonna
Abadde amaze akaseera nga atawanyizibwa ekilwadde Kya Kookolo, kyokka nga gye buvuddeko yalabikako eri abengandaze be mikwano gye nga atongoza ekirabo kye ekilimu engeri gyazze atambuzaamu emirimu gyobusuubuzi saako nokuyigiriza abantu okukola.
Mu kiseera ekyo yalabika nga akubye KU matu kyokka kitegerekese nga wiiki 2emabega ekilwadde kyeyongera okumubala embiriizi natwalibwa mu ddwaliro e Nairobi gyafiiridde enkya ya leero
Entekateeka zokukomyawo omubiri gwe zikolebwa
Do you have a story in your community or an opinion to share with us: Email us at editorial@watchdoguganda.com


text:
Zabbuli 25
Endagaano Enkadde nʼEndagaano Empya
Zabbuli ya Dawudi.
25 (A)Eri ggwe, Ayi Mukama,
gye ndeeta okusaba kwange.
2 (B)Neesiga ggwe, Ayi Mukama, tondeka kuswala mu maaso g’abalabe bange. Tobaganya kumpangula.
3 (C)Ddala ddala abakwesiga tebaajulirirenga,
naye ab’enkwe baliswazibwa.
4 (D)Njigiriza nga bwe nnaakolanga, Ayi Mukama,
ondage amakubo go mwe nnaatambuliranga.
5 Onjigirizenga okunywerera ku mazima go, era onkulemberenga mu byonna;
kubanga ggwe Katonda, ow’obulokozi bwange
era essuubi lyange liri mu ggwe olunaku lwonna.
6 (E)Jjukira, Ayi Mukama, okusaasira kwo okunene, n’okwagala kwo okungi,
kubanga byava dda.
7 (F)Tojjukira bibi byange
n’obujeemu bwange eby’omu buvubuka bwange.
Onzijukire, Ayi Mukama,
ng’okwagala kwo gye ndi bwe kuli, kubanga oli mulungi.
8 (G)Mukama mulungi, era wa mazima,
noolwekyo ayigiriza aboonoonyi ekkubo lye.
9 (H)Abawombeefu abaluŋŋamya mu kkubo ettuufu
n’abayigiriza ekkubo lye.
10 (I)Amakubo ga Mukama gonna gajjudde okwagala n’amazima
eri abo abagondera endagaano ye n’ebiragiro bye.
11 (J)Olw’erinnya lyo, Ayi Mukama,
onsonyiwe ebibi byange, kubanga bingi.
12 (K)Omuntu wa ngeri ki atya Katonda?
Oyo gw’anaayigirizanga okukwata ekkubo lye yamulondera.
13 (L)Obulamu bwe bunajjuzibwanga emikisa gya Katonda,
era bazzukulu be ensi eriba yaabwe.
14 (M)Mikwano gya Mukama be bo abamugondera;
anaababikkuliranga ekyama eky’endagaano ye.
15 (N)Ntunuulira Mukama buli kiseera,
kubanga yekka y’anzigya mu kabi.
16 (O)Nkyukira, Ayi Mukama, onkwatirwe ekisa,
kubanga nsigadde bw’omu, era ndi munafu.
17 (P)Obuyinike bweyongedde mu mutima gwange;
mponya okweraliikirira kwange.
18 (Q)Tunuulira ennaku endiko, weetegereze obulumi bwange;
onzigyeko ebibi byange byonna.
19 (R)Laba abalabe bange nga bwe beeyongedde obungi
n’okunkyawa kwe bankyawamu!
20 (S)Labiriranga obulamu bwange, obamponye;
tondekanga mu buswavu,
kubanga ggwe kiddukiro kyange.
21 (T)Amazima n’obulongoofu bindabirirenga,
essubi lyange liri mu ggwe.
22 (U)Nunula Isirayiri, Ayi Katonda,
omuwonye emitawaana gye gyonna.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Abafiira e Namungoona bamanyise-ebivudde mu musaayi bifulumye
Ali Mivule
July 8th, 2013
Ebyavudde mu kukebera omusaayi n’obunyama bw’emirambo egyasiririra mu muliro, bifulumiziddwa.
Guno gwe muliro ogwakwata ekimotoka ky’amafuta e Namungoona ku Northern Bypass ne gwokya abantu abagendayo okusena amafuta n’abaali ku ngendo zaabwe.
Ab’eddwaliro ly’e Mulago baasalawo okukebera omusaayi gw’abali banonye emirambo egyali gitategeerekeka, okuzuula banyini gyo.
Oluvanyuma lw’ebivudde mu kukeberwa , emirambo 6 giweereddwa banyini gyo bagitwaale.


text:
Okuggyamu olubuto
Okuggyamu olubuto[[1]], kuba kuggyamu kanuunu nga tekanaba kufuluma nnabaana. Okuggyamu olubuto kukolebwa mu bugenderevu naye ng'ate wayinza okubaawo embeera we kiyinza okubaawo mu butali bugenderevu. Ekikolwa kino, ky'ekyo ekikolebwa okusindiikiriza olubuto okuvaamu.
Amawanga agasinga mu nsi tegakkiriza bantu baamu kuggyamu mbuto naye ng'ate waliwo amawanga agakkiriza ensonga eno. Okuggyama embuto bwe kwakirizibwa gavumenti mu nsi ezaakulaakulana, waliwo eddagala eriziyiza okufuna embuto, bwe kityo ensangi zino waliwo obujjanjabi obutukana n’omutindo wamu n’okulongosa abakyala nga baggyibwamu embuto.
Obulabe bw'okuggyamu embuto[kyusa | edit source]
Ekikolwa ky'okuggyamu embuto kya mutawaanya nnyo. Ekikolwa kino kiviirako abantu abasukka mu 47,000 okufa ate ng'abantu abawera obukkadde 5,000,000 baweebwa ebitanda buli mwaka. Ekitongole ky’ebyobulamu mu nsi yonna kisemba nti abakyala bonna bakkirizibwe okuggyamu embuto mu ngeri etabokosa era kibeere nga kikolebwa mu butongole.
Kumpi abantu 56 be baggyamu embuto buli mwaka mu nsi yonna. Omuwendo gw’abaggyamu embuto gwakendeera wakati wa 2003 ne 2008, so ng'ate emyaka mingi emabega abaggyamu embuto baali bakendeera olw’okuba nti abantu baali basobola okwetuusaako enkola z'ekizaalaggumba. Mu mwaka gwa 2008, abakyala ebitundu 40% mu nsi baali bakkirizibwa okuggyamu embuto mu butongole.
Ebyafaayo by'okuggyamu embuto[kyusa | edit source]
Okuggyamu embuto kikolwa ekibaddengawo ne mu mirembe gy'emabega ddala. Kino kibaddenga kikolebwa na ddagala lya kinnansi, ebyuma ebyogi wamu n’amaanyi.
Amateeka ku kuggyamu embuto[kyusa | edit source]
Amateeka g’okuggyamu embuto gaawukana okwetoolola ensi yonna okusinziira ku by’obuwangwa n’eddiini mu mawanga ag'enjawulo. Mu nsi ezimu, ekikolwa kino kibaawo okusinziira ku ngeri omuntu gye yafunamu olubuto. Okugeza, omukyala atusiddwako ogw’obuliisa amanyi aba akkirizibwa okuggyamu olubuto, omukyala alina obuzibu mu nseke aba akkirizibwa okuluggyamu so ng'ate n’obwavu busobola okuba ensonga y’okuggyamu olubuto oli ng'alaba tagenda kusobola kulabirira mwana gw'azadde.


text:
Amawulire
Museveni Anenyezza Abebisolo
Ali Mivule
June 18th, 2013
President Yoweri Museveni aneneyezza ab’ekitongole ekijanjaba ebisolo mu ministry y’ebyobulimi , olw’okulemererwa okuziyiza enddwadde ezisasaana mu bisolo.
Mu lukungaana lw’abavunaanyizibwa okulwanyisa enkwa, President agambye nti enddwadde z’ebisolo zikyatta nyo ente ate nga kino kyavuwaza abalimi.
Agambye nti abajanjabi b’ebisolo mu zi District be bateekeddwa okusomesas abantu ku bukulu bw’okugemesa ensolo zaabwe , zireme kukwatibwa nddwadde.


text:
Mu nsi y’omukwano, ekitanda kintu kikulu nnyo mu nnyumba era ye kkooti y’amaka eri abafumbo ssaako n’abantu abali mu mukwano.
Nazzikuno nga bajjajja ffe batugamba nti, abafumbo balina okutereeza ensonga z’amaka ku kitanda kyabwe mu kisenge.
Singa abafumbo, bafuna obutakaanya, kkooti y’amaka erina okutuula ku kitanda ne bakaanya ku nsonga okusinga amaka okutabuka.
Abafumbo oba abaagalana wadde basobola okufuna ebifo eby’enjawulo okusinda omukwano, ekitanda kikola nnyo ng’abantu bagenda okwebaka buli omu okubuuza munne, olunnaku lutambudde lutya, emirimu ssaako n’okuteeka munno mu mbeera.
Kati no okusinzira ku vidiyo eri mu kutambula ku mukutu ogwa Instagram, eraga omukyala ng’ali mu ssanyu n’omusajja agambibwa okuba omuganzi we.
Omuwala mu ngeri y’okulaga omusajja nti ye yetaaga omukwano, asise omusajja okumutwala ku kitanda okwesanyusa kyokka ekyembi, ekitanda kimenyese.
Ng’omusajja omulala yenna ategeera omukwano, kigambibwa kigweredde ku mmeeza kuba abadde alina okusanyusa muganzi we.
Vidiyo
Ekitanda y’entabiro y’essanyu wakati w’abafumbo mu maka.
Kino kitegeeza nti kisaanidde okufuna endabirira ey’enjawulo olwo kisobole okuleetera ababiri okukinyumirwa n’okukyesunga buli kadde.
Olw’okuba ekitanda kikulu, bajjajjaffe baakimanya era nebakiteekako amaanyi omuli, endabirira ey’enjawulo, amateeka g’okukyebakamu wamu n’enteekateeka yaakyo mu kisenge.
Bino byonna byagendererwamu okuggumiza n’okulaga abafumbo obukulu bwakyo basobole okukiteekako ennyo essira kibayambe okukuuma amaka nga gatebenkedde.
Mu nteekateeka gye tugoberera okuva ku bajjajja ekitanda kirina kutunula buvanjuba. Kino kyangu okumanya kubanga ennyumba ezisinga zaazimbibwanga na pulaani eno. Ekyakozesanga kino kwe kusobozesa omusana okwaka mu nnyumba obutereevu n’okuleeta ekitangaala mu nnyumba ne bwe buba bwa kiro ng’omwezi gwe gwaka.
Ku kitanda, langi y’amasuuka kintu kikulu nnyo era langi enjeru, ppinka, bbulu n’endala encamufu nzettanira nnyo kuba zisikiriza amaaso naddala omuntu wo.
Dizayini mu kwala obuliri nakyo kikulu kuba kiyamba nnyo okulaga nti ddala omuntu atuuse mu kkooti y’amaka.
Ebintu ebiriraanye obuliri okugeza ‘dduloowa, ensawo mwe ntereka engoye nabyo bikulu nnyo mu kisenge. Omukyala yenna alina okunoonya ekifo ekituufu walina okubiteeka.
Ebirala ebifa mu ggwanga – https://www.facebook.com/GalaxyFm1002/videos/337064674593901


text:
VILLA Bagikubye 3: 2, Tennawangulayo
Mu Startimes Uganda premier league, KCCA FC ekubye SC Villa goolo 3-2 e namboole akawungezi kalero mu mupiira ogulagidwa obutereevu ku Sanyuka TV. Albert Mugisa yasoose okuteeberea Villa, Julius Poloto naayungira KCCA FC ate Manco Kaweesa neyeteba okuza KCCA FC mumaaso. Oluvanyuma Bashir Mutanda ateebye goolo ey’ekyenkanyi Ate Jackson Nunda naava kuntebe okuwa KCCA FC obuwanguzi era Villa esigale nga tenawangula mupiira mu mizannyo musanvu gyebaakazanya nga balina obubonero busattu.


text:
Okuva
Essuula 11
Mukama n'amugamba Musa nti Ekibonoobono kimu nate kye ndimuleetera Falaawo ne Misiri; oluvannyuma alibaleka okuvaamu: bw'alibaleka, mazima alibagobera ddala muno.
2 Yogera kaakano mu matu g'abantu, basabe buli musajja eri muliraanwa we na buli mukazi eri muliraanwa we ebintu ebya ffeeza n'ebintu ebya zaabu.
3 Mukama n'abawa abantu okwagalibwa mu maaso g'Abamisiri. Nate omuntu Musa yali mukulu nnyo mu nsi ey'e Misiri, mu maaso g'abaddu ba Falaawo, ne mu maaso g'abantu.
4 Musa n'ayogera nti Bw'atyo Mukama bw'ayogera nti Nga mu ttumbi ndifuluma wakati w'e Misiri:
5 n'ababereberye bonna ab'omu nsi ey'e Misiri balifa, okuva ku mubereberye wa Falaawo atuula ku ntebe ey'obwakabaka okutuuka ku mubereberye w'omuzaana ali ennyuma w'olubengo; n'ebibereberye byonna eby'ebisibo.
6 Era walibeera okukaaba okungi mu nsi yonna ey'e Misiri, okutabangawo newakubadde tekulibaawo nate nga kuno.
7 Naye ku omu mu baana ba Isiraeri embwa terimuwagalako lulimi, ku muntu newakubadde ensolo : mulyoke mumanye Mukama bw'ayawula wakati w'Abamisiri ne Isiraeri.
8 Era abaddu bo bano bonna baliserengeta gye ndi balivuunamira nze, nga boogera nti Genda n'abantu bo bonna abakugoberera: oluvannyuma ndigenda. N'ava eri Falaawo n'obusungu bungi.
9 Mukama n'amugamba Musa nti Falaawo talibawulira: eby'amagero byange biryoke byeyongere mu nsi ey'e Misiri.
10 Musa ne Alooni ne bakola eby'amagero bino byonna mu maaso ga Falaawo: Mukama n'akakanyaza omutima gwa Falaawo, n'atabaleka abaana ba Isiraeri okuva mu nsi ye.


text:
Sing Along Lyrics
Yatonda by B2C Ent
Verse 1 Obulungi bwo obwo busonsomola Bulinga na ddagala Bw'oseka bw'oti nze ne ntagala Amaaso ne mpagala Mbeera saagala yadde akusemberera Mbeera njagala ng'otudde awo, We nkulabira Gwe babe, njagala ombiite Nkubiite naawe ofune ne fear lady Njagala onneewe Nkwewe naawe ofune ne fear, aah Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe Verse 2 Head, shoulders, knees and toes Buli ssaawa bimbuuza gwe My heart, my brain, my life girl Byonna byonnna bimatira ggwe Ono nno gwe mbawaanira Munnayuganda ssi na mumerika Bw'ayogera, ye tananaagira Ssente alina, ebya yala tomubuulira Onvulumula kikumi kinaana ssi bya kagaali Mu by'omukwano wankuba blow ma ma darling Onfumita buyiso omukwano gwo gwa alaali Lord have mercy Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe Verse 3 I want us to age like sweet wine (sweet wine) Not to die like sweetness (sweetness) No fight no fuss just sweet life, wowowo yeah Watoloka mu ggulu Ekyo ndi sure nteekawo okugulu Guno omutima mugumu Ne by'oyenda nsigala ndi wamu Naye ate onnyambanga ekyo nootakikola Ndi mukambwe ngya kubatta Sirina budde bukulimba Your love is all I need Chorus Njagala okimanye nti yenze akusobola Era okimanye nti yeggwe abisobola Katonda yatonda (Yatonda) Yatonda (Yatonda ggwe) Katonda yatonda (Yatonda) Yatonda ggwe
View B2C Ent's Profile Download the MP3


text:
Yeremiya 51
Endagaano Enkadde nʼEndagaano Empya
Ekibonerezo kya Babulooni
51 Bw’ati bw’ayogera Mukama nti,
“Laba, ndiyimusa omwoyo gw’omuzikiriza
alumbe Babulooni n’abantu ba Lebukamaayi.
2 (A)Ndituma abagwira e Babulooni
bamuwewe era bazikirize ensi ye;
balimulumba ku buli luuyi
ku lunaku olw’okuzikirira kwe.
3 (B)Omulasi talikuba busaale bwe,
taliyambala wadde ebyambalo bye ebyokulwanyisa.
Temusonyiwa batabani be;
muzikiririze ddala amaggye ge.
4 (C)Baligwa nga battiddwa e Babulooni,
nga batuusiddwako ebiwundu eby’amaanyi mu nguudo ze.
5 (D)Kubanga Yuda ne Isirayiri tebinnalekebwa
Katonda waabwe, oyo Mukama Katonda ow’Eggye,
wadde ng’ensi yaabwe esingiddwa omusango
mu maaso g’Omutukuvu wa Isirayiri.
6 (E)“Mudduke Babulooni.
Mudduke okuwonya obulamu bwammwe.
Temusaanawo olw’ebibi bye.
Kiseera kya Mukama okwesasuza;
alimusasula ekyo ekimusaanira.
7 (F)Babulooni yali kikompe kya zaabu mu mukono gwa Mukama;
yatamiiza ensi yonna.
Amawanga gaanywa wayini we,
kyegavudde galaluka.
8 (G)Babulooni kirigwa mangu ago ne kimenyekamenyeka.
Mukikungubagire.
Munoonye eddagala olw’obulumi bw’akyo
oboolyawo anaawonyezebwa.
9 (H)“ ‘Twandiwonyezza Babulooni,
naye tayinza kuwonyezeka.
Leka tumuleke buli muntu adde mu nsi ye,
kubanga omusango gwe gutuuse mu bwengula,
gusituse gulinnye okutuuka ku bire.’
10 (I)“ ‘Mukama atulwaniridde,
mujje tukitegeeze mu Sayuuni
ekyo Mukama Katonda waffe ky’akoze.’
11 (J)“Muwagale obusaale,
mukwate engabo!
Mukama ayungudde bakabaka ab’e Bumeedi,
kubanga ekigendererwa kye kuzikiriza Babulooni.
Mukama aliwalana eggwanga,
aliwalana eggwanga olwa yeekaalu ye.
12 Muyimuse bendera mwolekere bbugwe wa Babulooni!
Mwongereko abakuumi,
muteekeko abaserikale,
mutegeke okulumba mbagirawo!
Mukama alituukiriza ekigendererwa bye,
ensala ye okwolekera abantu ba Babulooni.
13 (K)Gwe abeera okumpi n’amazzi amangi,
omugagga mu bintu eby’omuwendo,
enkomerero yo etuuse,
ekiseera kyo eky’okuzikirizibwa kituuse.
14 (L)Mukama Katonda ow’Eggye yeerayiridde ku lulwe;
ddala ndikujjuza abasajja, ng’ebibinja by’enzige,
era balireekaana nga bakuwangudde.
15 (M)“Ensi yagikola n’amaanyi ge;
yagiteekawo n’amagezi ge,
n’ayanjuluza eggulu n’okutegeera kwe.
16 (N)Bw’abwatuka, amazzi ag’omu ggulu gawuluguma;
ayimusa ebire okuva ku nkomerero y’ensi.
Amyansisa eggulu mu nkuba
era n’aggya empewo mu mawanika ge.
17 (O)“Buli muntu talina magezi wadde okutegeera;
Buli muweesi aswadde olw’ebifaananyi bya bakatonda by’akoze n’emikono gye.
Ebifaananyi bye bya bulimba;
tebirina mukka.
18 (P)Tebiriiko kye bigasa, ebisaanye okunyoomebwa
ebirizikirizibwa nga Mukama azze okusala omusango.
19 Oyo omugabo gwa Yakobo tali nga bano,
kubanga yakola ebintu byonna,
nga mwotwalidde n’eggwanga ly’omugabo gwe,
n’erinnya lye ye Mukama Katonda ow’Eggye.
20 (Q)“Muli mbazzi yange,
ekyokulwanyisa kyange eky’olutalo,
mmwe be nkozesa okubetenta amawanga,
mmwe be nkozesa okuzikiriza obwakabaka,
21 (R)era ggwe gwe ndikozesa okubetenta embalaasi n’omwebagazi,
ggwe gwe ndikozesa okubetenta ekigaali n’omuvuzi waakyo,
22 (S)era ggwe gwe ndikozesa okubetenta omusajja n’omukazi,
era ggwe ndikozesa okubetenta omukadde n’omuvubuka,
era ggwe gwe ndikozesa okubetenta omuvubuka n’omuwala omuto.
23 (T)Ggwe gwe ndikozesa okubetenta omusumba n’ekisibo kye,
ggwe gwe ndikozesa okubetenta omulimi n’ente ennume,
ggwe gwe ndikozesa okubetenta bagavana n’abakungu.
24 (U)“Ndisasula Babulooni ne bonna ababeeramu nga mulaba olw’ebibi byonna bye baakola mu Sayuuni,” bw’ayogera Mukama.
25 (V)“Mbalinako ensonga, ggwe olusozi oluzikiriza,
mmwe abazikiriza ensi yonna,”
bw’ayogera Mukama.
“Ndikugolererako omukono gwange,
nkusuule ku mayinja g’ensozi,
nkufuule olusozi olutakyayaka.
26 (W)Tewali jjinja lirikuggibwako kukola jjinja lya ku nsonda,
wadde ejjinja lyonna okukola omusingi,
kubanga olibeera matongo emirembe gyonna,”
bw’ayogera Mukama.
27 (X)“Yimusa bendera mu ggwanga!
Fuuwa omulere mu mawanga!
Tegeka amawanga okumulwanyisa;
koowoola obwakabaka buno bumulumbe:
obwa Alalati ne Mini ne Asukenaazi.
Londa omuduumizi amulumba,
weereza embalaasi eziri ng’ekibinja ky’enzige.
28 (Y)Teekateeka amawanga okumulwanyisa;
bakabaka Abameedi,
bagavana baabwe era n’abakungu baabwe bonna,
n’amawanga ge bafuga.
29 (Z)Ensi ekankana ne yeenyola olw’obulumi,
kubanga ebigendererwa bya Mukama eri Babulooni tebikyuka,
okuzikiriza ensi ya Babulooni
waleme kubaawo agibeeramu.
30 (AA)Abalwanyi ba Babulooni balekedde awo okulwana;
basigadde mu bigo byabwe.
Baweddemu amaanyi;
bafuuse nga bakazi.
Ebifo bye mw’abeera byokeddwa omuliro;
emitayimbwa gy’oku nzigi ze gimenyeddwa.
31 (AB)Matalisi omu agoberera omulala,
omubaka omu n’agoberera munne,
okulangirira eri kabaka w’e Babulooni nti
ekibuga kye kyonna kiwambiddwa,
32 (AC)entindo z’emigga baziwambye,
ensenyi ziyidde omuliro,
n’abaserikale batidde.”
33 (AD)Bw’ati bw’ayogera Mukama ow’Eggye, Katonda wa Isirayiri nti,
“Muwala wa Babulooni ali ng’egguuliro,
mu kiseera w’analinnyiririrwa;
ebiseera eby’okumukungula binaatera okutuuka.”
34 (AE)“Nebukadduneeza kabaka w’e Babulooni atukubyekubye,
atutabudde,
tufuuse ekikompe ekyereere.
Atumize ng’omusota
n’olubuto lwe n’alujjuza ebyassava byaffe ebiwooma,
ffe n’atusesema.
35 (AF)Leka okubonaabona okututuuseeko kubeere ku Babulooni,”
bwe boogera abatuula mu Sayuuni.
“Leka omusaayi gubeere ku abo ababeera mu Babulooni,”
bwayogera Yerusaalemi.
36 (AG)Mukama kyava ayogera nti,
“Laba ndikulwanirira era ndikuwolerera eggwanga;
Ndikaliza ennyanja ye
n’ensulo ze.
37 (AH)Babulooni kirifuuka bifunvu,
mpuku ya bibe,
ekintu ekyenyinyalwa n’okusekererwa,
ekifo omutali abeeramu.
38 Abantu baakyo bonna bawuluguma ng’empologoma ento,
bavuumira wamu ng’abaana b’empologoma.
39 (AI)Naye nga bakyabuguumirira,
ndibategekera ekijjulo,
mbatamiize
balyoke balekaane nga baseka,
olwo beebake emirembe gyonna nga tebazuukuse,”
bw’ayogera Mukama.
40 “Ndibaserengesa
ng’abaana b’endiga, battibwe,
ng’endiga n’embuzi.
41 (AJ)“Sesaki nga kiriwambibwa,
okujaguza kw’ensi yonna kugwewo.
Babulooni kifuuse matongo eri amawanga!
42 (AK)Ennyanja eribuutikira Babulooni;
amayengo gaayo agawuluguma galigisaanikira.
43 (AL)Ebibuga bye birisigala matongo,
ensi enkalu ey’eddungu,
ensi eteriimu muntu,
eteyitamu muntu yenna.
44 (AM)Ndibonereza Beri mu Babulooni,
mmusesemye bye yali amize.
Amawanga nga tegakyesomba kugenda gyali.
Ne bbugwe wa Babulooni aligwa.
45 (AN)“Mukiveemu, abantu bange!
Mudduke muwonye obulamu bwammwe!
Mudduke muwone obusungu bwa Mukama obubuubuuka.
46 (AO)Temutya wadde okuggwaamu amaanyi
ng’eŋŋambo ziyitiŋŋana mu nsi;
olugambo olumu lujja omwaka guno, olulala omwaka ogujja,
eŋŋambo z’entalo mu ggwanga,
era ez’omufuzi ng’alwana ne mufuzi munne.
47 (AP)Kubanga ekiseera kijja
lwe ndibonereza ebifaananyi bya bakatonda ba Babulooni abaakolebwa n’emikono;
ensi eyo yonna eritabanguka,
n’emirambo gy’abantu baayo abattiddwa gyonna gibeere omwo.
48 (AQ)Eggulu n’ensi ne byonna ebibirimu
birireekana olw’essanyu olwa Babulooni,
abalimuzikiriza balimulumba
okuva mu bukiikakkono,”
bw’ayogera Mukama.
49 (AR)“Babulooni kirigwa olw’Abayisirayiri abaafa,
nga bonna abaafa mu nsi yonna
bwe baweddewo olwa Babulooni.
50 (AS)Mmwe abawonye ekitala,
mwanguwe okugenda!
Mujjukire Mukama nga muli mu nsi ey’ewala,
mulowooze ku Yerusaalemi.”
51 (AT)“Tuweddemu amaanyi
kubanga tuvumiddwa
era tukwatiddwa ensonyi,
kubanga abagwira bayingidde
mu bifo ebitukuvu eby’ennyumba ya Mukama.”
52 (AU)“Naye ennaku zijja,” bw’ayogera Mukama,
“lwe ndibonereza ebifaananyi bya bakatonda be, be yakola n’emikono,
era mu nsi ye yonna,
abaliko ebisago balisinda.
53 (AV)Newaakubadde nga Babulooni atuuka ku bire
era ne yeenyweza n’ebigo bye eby’amaanyi,
ndimusindikira abazikiriza,”
bw’ayogera Mukama.
54 (AW)“Eddoboozi ly’okukaaba liva mu Babulooni,
eddoboozi ery’okuzikirira okunene
okuva mu nsi y’Abakaludaaya.
55 (AX)Mukama alizikiriza Babulooni,
alizikiza oluyoogaano lwakyo olunene.
Amayengo g’abalabe galijja ng’amazzi amangi;
okuwuluguma kw’amaloboozi kuliwulirwa.
56 (AY)Omuzikiriza alirumba Babulooni;
abalwanyi be baliwambibwa,
n’emitego gyabwe girimenyebwa.
Kubanga Mukama Katonda asasula,
alisasula mu bujjuvu.
57 (AZ)Nditamiiza abakungu be n’abasajja be abajjudde amagezi,
ne bagavana, ab’ebitongole awamu n’abalwanyi;
balyebaka emirembe gyonna era tebalizuukuka,”
bw’ayogera Kabaka ayitibwa Mukama Katonda ow’Eggye.
58 (BA)Bw’ati bw’ayogera Mukama Katonda ow’Eggye nti,
“Bbugwe wa Babulooni omunene alisendebwa
era n’emiryango gye emiwanvu gyokebwe;
abantu beetawanyiza bwerere nga bafuba,
okutawaana kw’eggwanga kuliba nku za muliro.”
59 (BB)Buno bwe bubaka Yeremiya bwe yawa omukungu Seraya mutabani wa Neriya, mutabani wa Maseya, bwe yagenda e Babulooni ne Zeddekiya kabaka wa Yuda, nga Zeddekiya afuga mu mwaka gwe ogwokuna. Seraya ye yali omu ku bakungu abakulu. 60 (BC)Yeremiya yali awandiise mu muzingo ebikangabwa byonna ebyali bigenda okutuuka ku Babulooni, byonna ebyali biwandiikiddwa ebyali bikwata ku Babulooni. 61 Yagamba Seraya nti, “Bw’otuuka mu Babulooni, laba ng’osoma mu ddoboozi ery’omwanguka ebigambo bino byonna. 62 (BD)Olwo ogambe nti, ‘Ayi Mukama, ogambye nti olizikiriza ekifo kino, nti tewali nsolo oba muntu alikibeeramu; kibeere matongo emirembe gyonna.’ 63 Bw’omalanga okusoma omuzingo guno gusibeeko ejjinja ogukanyuge mu mugga Fulaati. 64 (BE)Olyoke ogambe nti, ‘Bw’ati Babulooni bwalisaanawo aleme kubbulukuka olw’akabi ke ndimuleetako. N’abantu be balizikirira.’ ”
Ebigambo bya Yeremiya bikoma awo.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Koseya 11
Endagaano Enkadde nʼEndagaano Empya
Okwagala kwa Katonda eri Isirayiri
11 (A)“Isirayiri bwe yali omwana omuto, namwagala,
era namuyita okuva mu Misiri.
2 (B)Naye buli lwe nayongeranga okuyita Isirayiri,
nabo gye beeyongeranga okusemberayo
ne bawaayo ssaddaaka eri Babaali,
ne bootereza ebifaananyi ebyole obubaane.
3 (C)Nze nayigiriza Efulayimu okutambula,
nga mbakwata ku mukono;
naye tebategeera
nga nze nabawonya.
4 (D)Nabakulembera n’emiguwa egy’okusaasira okw’obuntu,
n’ebisiba eby’okwagala.
Naggya ekikoligo mu bulago bwabwe
ne neetoowaza ne mbaliisa.
5 (E)“Tebaliddayo mu nsi ya Misiri,
era Obwasuli tebulibafuga
kubanga baagaana okwenenya?
6 (F)Ekitala kirimyansiza mu bibuga byabwe
ne kizikiriza ebisiba ebya wankaaki waabwe,
ne kikomya enteekateeka zaabwe.
7 (G)Abantu bange bamaliridde okunvaako.
Ne bwe banaakoowoola oyo Ali Waggulu Ennyo,
taabagulumize.
8 (H)“Nnyinza ntya okukuleka ggwe Efulayimu?
Nnyinza ntya okukuwaayo ggwe Isirayiri?
Nnyinza ntya okukufuula nga Aduma?
Nnyinza ntya okukukola nga Zeboyimu?
Omutima gwange gwekyusiza munda yange,
Mpulira nkukwatiddwa ekisa kingi.
9 (I)Siikole ng’obusungu bwange obungi bwe buli,
so siridda kuzikiriza Efulayimu;
kubanga siri muntu wabula ndi Katonda,
Omutukuvu wakati mu mmwe:
sirijja na busungu.
10 (J)Baligoberera Mukama;
era aliwuluguma ng’empologoma.
Bw’aliwuluguma,
abaana be balijja nga bakankana okuva ebugwanjuba.
11 (K)Balijja nga bakankana
ng’ebinyonyi ebiva e Misiri,
era ng’enjiibwa eziva mu Bwasuli.
Ndibafuula abatuuze mu maka gaabwe,”
bw’ayogera Mukama.
Ekibi kya Isirayiri
12 (L)Efulayimu aneebunguluzza obulimba,
n’ennyumba ya Isirayiri eneebunguluzza obukuusa,
ne Yuda ajeemedde Katonda,
ajeemedde omwesigwa Omutukuvu.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
OKUWANDIISA Gen. Henry Tumukudde okuvuganya ku bwa Pulezidenti bwa Uganda kuzzeemu omukoosi, oluvanyuma lwabakulira okuwandiisa okumutegeeza nti agira addako ebbali amale okutereza ebitatuukiridde mu biwandiiko bye.
Kitegerekese nti Tumukunde engeri gyatalina kibiina anbadde alina okugenda ew’omulamuzi oba Puliida akakasa ebiwandiiko asooke amuteere omukono ku mpapulaze okulaga obukakafu bwazo.
Omulamuzi Simon Byabakama yamutegezezza bino era namulagira agira addako ebbali katono amalirize ensonga eno oluvanyuma awandiikibwe.
Mu kiseera kino Tumukunde atuyana zikala e Kyambogo we bawandiikira nga bwalinda okumaliriza ensonga eno balabe ekiddako.
Do you have a story in your community or an opinion to share with us: Email us at editorial@watchdoguganda.com


text:
Kyabazinga gh'enhonhi
John Kasiti and Kyambogo University
Wiehan de Jager
Awo olwatuka, enhonhi dhaaba n'olwekobaano. Daayenda kufuna kyabazinga, nga abantu abandi era ne nensolo. Nhonhi ki enafuuka kyabazinga?
"Wakikubi, gha maani era abusobola!" akanhonhi kalala kakooba. "Busa, azira luyundhu, era bwayeta awulikikana oti munhakughavu." Akanhonhi akandi kakooba. "Kale Maaya, kubanga mubbendhe era awuluuguma nga empologoma," owundi yakoba. "Busa, tasobola ku guluka. Kyabazinga gh'enhonhi atekwa okuba nga asobola oguluka."
"Nsubiira kanfuuke Kyabazinga," Onhonhi Muzinge yakoba nga ayandhurwiza ekyansuuti. "Mboneka bulungi inho." "Oli mweyagaze," Wampwigulu yakoba. "Nze ndinamaiso manene agaboa buli kinhonhi. Nze kanfuuke Kyabazinga." "Busa,busa, iwe wampwigulu," Ebinhonhi ebindi byakuba kereere. "Oja okulambaala nga endhuba yakajaayo!"
Era tibaaja kighanvu inho na kulonda Kyabazinga. Enhonhi ndala yali n'ekidhuubo. "Wanhonhi anasinga obulukira ghaigulu einho mu ibbanga nga ni Kyabazinga," yakoba. "Iiii, Iiiii," ba Wanhonhi boona booa baakuba kereere, era babulukira ghangulu, ghangulu, okutuuka mu bireri.
Ekiyoyo kyo ku maadhi kya buluka lunaku lulamba, butereevu ghangulu ku nsozi munsi yoona yoona. Eikoli lyabuluka enaku ibiri, mu ibbanga ghangulu gh'ensozi. Aye Wansega yeeyeongerayo enaku isatu nga talekera, buterevu nga aja mundhuba. Ghangulu ghe ebnhonhi byona byona, byawulira Wankokooma taalira, "Ninze ndyeghaala, ninze Kyabazinga!"
Aye magu ago ghangulu ghe, Wankokooma yawuulira eiroboozi, "Tink, tink, tink! Ninze ndhighangulu einho, ninze Kyabazinga." Kaali dyadyadya, akanhonhi akanonioli mu boona boona. Yali yeegema ku kiwawa kya Wankokooma, bweyali nga yeyongerayo mu ghangulu.
"Twoidha ku mpangula kabiri," Wankokooma yakoba, era nga yeyongerayo butereevu mu ibbanga mu mpewo. Yabulukira ghangulu okutuuka nga takaghanga kweyongerayo. "Ndighangulu ghabuli kinhonhi, ninze Kyabazinga!" Wankokooma yalira.
Aye okuva mu kighagha kya Wansega, yavaayo akanhonhi akotonioli. "Tink, tink, tink, tink! Ni nze ansingayo butonioli! Ninze Kyabazinga ghaimwe." Wankokooma yaghaamu aga buluka okweyongerayo.
Kale yayalaala okwika naka nonhonhi akatonioli mu kiwawa kye. Ebinhonhi ebindi byali bikambwe kuluyi lwa dyadyadya. Bamulinda nga betegeike okumumaanhaku amooyage goona goona.
Aye omwangu dyadyadya yabona obukambwe obwebinhonhi ebindi, era yabulukira mukiina kyo omusota ekyereere. Ebinhonhi ebyali biri kulinda bya koba Wampwigulu," Na maiso go amanene, olina okukuuma ekiina ageme dyadyadya nga afuluma." Kale Wampwigulu yatyama mberi yo mulyango.
Aye enduba yatandiika okwaka era mubwangu, Wampwigulu yalambaala. Bweyabona nga Wampwigulu alambaire, ya bulukira ghangulu yaabulawo.
Wampwigulu yaswala inho okuleka akanhonhi akatonioli okweiba. Olwaleero ayiiga bwire. Omusana, alambaala nga yekweka ku binhonhi ebindi.
You are free to download, copy, translate or adapt this story and use the illustrations as long as you attribute in the following way:
Kyabazinga gh'enhonhi
Author - South African Folktale
Translation - John Kasiti and Kyambogo University
Illustration - Wiehan de Jager
Language - Lusoga
Level - Longer paragraphs
© African Storybook Initiative 2014
Creative Commons: Attribution 4.0
Source www.africanstorybook.org


text:
Amawulire
Poliisi erabudde abe Kayunga ku kwekalakaasa
Ali Mivule
September 9th, 2014
Poliisi mu disitulikiti y’e kayunga egaanye okusaba kw’abamusaayi muto b’ekibiina kya Dp, nga bano baabade bategesse okukungubaga nga bajjukira nga bwejiweze emyaka 5 bukyanga Ssabasajja agaanibwa okugenda mu ssaza lye elye Bugerere.
Abavubuka bano nga bakulembeddwamu Anthony Wandimba baabadde baagumbye dda e Kayunga okwetegekera okukungubaga olunaku lw’enkya.
Wabula aduumira poliisi ye Kayunga James Kicohoncho agamba olukungaana luno lumenya mateeka ssaako n’ekifo kyebaalonze tebayinza kukibbakirizaamu.


text:
2 Timoseewo 2
Endagaano Enkadde nʼEndagaano Empya
Omuserikale Omwesigwa owa Kristo
2 (A)Noolwekyo mwana wange nywereranga mu kisa ekiri mu Kristo Yesu. 2 (B)Ebyo bye wawulira nga njogera mu maaso g’abajulirwa abangi biyigirizenga abantu abeesigwa, abalisobola okubiyigiriza abalala. 3 (C)Naawe bonaabonanga ng’omuserikale omulungi owa Kristo Yesu. 4 Tewali muserikale ng’ali ku lutalo eyeeyingiza mu mitawaana gy’abantu abaabulijjo, alyoke asiimibwe oyo eyamuwandiika. 5 (D)Omuntu yenna eyeetaba mu mizannyo gy’empaka, taweebwa buwanguzi bw’atagoberera biragiro bya mizannyo egyo. 6 Omulimi ategana ennyo y’asaanira okufuna ku bibala ebibereberye. 7 Kale lowooza ku bye ŋŋamba; Mukama ajja kukuwa okutegeera byonna.
8 (E)Jjukira nga Yesu Kristo ow’omu zzadde lya Dawudi yazuukira mu bafu ng’Enjiri gye ntegeeza bw’egamba. 9 (F)Olw’Enjiri eyo, kyenva mbonaabona n’ensibibwa ng’omukozi w’ebibi. Naye ekigambo kya Katonda kyo tekisibiddwa. 10 (G)Kyenva ngumira ebintu byonna olw’abalonde nabo balyoke balokolebwe era bafune, n’ekitiibwa ekitaggwaawo ekiri mu Kristo Yesu.
11 (H)Ekigambo kino kyesigwa ekigamba nti:
“Obanga twafiira wamu naye,
era tulibeera balamu wamu naye.
12 (I)Obanga tugumiikiriza awamu naye, era tulifugira wamu naye.
Obanga tumwegaana era naye alitwegaana.
13 (J)Ffe bwe tutaba beesigwa, ye aba mwesigwa,
kubanga teyeewakanya.”
Omukozi Katonda gw’asiima
14 (K)Ebyo bijjukizenga abantu ng’obakuutirira mu maaso ga Katonda, beewalenga okuwakana okutalina mugaso, nga bakyamya abo abawuliriza. 15 (L)Fubanga okweraga ng’osiimibwa Katonda, ng’oli mukozi akola ebitakuswaza, era nga weekuumira mu kkubo ery’obubaka obw’amazima. 16 (M)Weewalenga ebigambo ebinyooma era ebitaliimu nsa, kubanga abantu bibongera bwongezi mu butatya Katonda. 17 (N)Era ebigambo byabwe birisaasaana nga kookolo; mu abo mwe muli Kumenayo ne Fireeto, 18 (O)abaakyama ne bava ku mazima, nga bagamba nti okuzuukira kwabaawo dda, era waliwo abamu be bakyamizza. 19 (P)Kyokka omusingi Katonda gwe yateekawo mugumu, era gulina akabonero kano: “Mukama amanyi ababe.” Era nti: “Buli ayatula erinnya lya Mukama ave mu butali butuukirivu.”
20 (Q)Mu nnyumba ennene temubaamu bintu bya zaabu na ffeeza byokka, naye mubaamu n’eby’emiti, era n’eby’ebbumba. Ebimu bikozesebwa emirimu egy’ekitiibwa, n’ebirala egitali gya kitiibwa. 21 (R)Noolwekyo buli eyeewala ebintu ebyo ebitali bya kitiibwa anaabanga ow’ekitiibwa, atukuziddwa, asaanira okukozesebwa mukama we, olw’omulimu omulungi.
22 (S)Naye ddukanga okwegomba okubi okw’ekivubuka, ogobererenga obutuukirivu, n’okukkiriza, n’okwagalana era n’emirembe awamu n’abo abasaba Mukama n’omutima omulongoofu. 23 Weewalenga empaka ez’obusirusiru, ezitaliimu magezi, kubanga omanyi nti zivaamu okulwana. 24 (T)Omuddu wa Mukama tasaana kulwana, wabula okuba omukkakkamu eri bonna, n’okuba omuyigiriza omulungi agumiikiriza, 25 (U)era aluŋŋamya n’obwetoowaze abo abamuwakanya, oboolyawo Katonda alibawa okwenenya, ne bamanya amazima, 26 (V)ne bava mu mutego gwa Setaani gwe baguddemu abakozese by’ayagala, ne badda engulu mu kutegeera kwabwe.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Obugabirizi
- Kubanga okwagala ebintu kye kikolo ky'ebibi byonna: waliwo abantu abayaayaanira ebyo, ne bakyamizibwa okuva mu kukkiriza, ne beefumitira ddala n'ennaku ennyingi. - 1 Timothy 6:10
- Naye musooke munoonye obwakabaka bwe n'obutuukirivu bwe; era ebyo byonna mulibyongerwako. - Matayo Matthew 6:33
- Omuntu alinyaga Katonda? naye mmwe munnyaga nze. Naye mwogera nti Twakunyaga tutya? Mwannyagako ebitundu eby'ekkumi n'ebiweebwayo. Mukolimiddwa ekikolimo ekyo; kubanga munnyaga nze; eggwanga lino lyonna. Muleete ekitundu eky'ekkumi ekiramba mu ggwanika, ennyumba yange ebeeremu emmere, era munkeme nakyo, bwayogera Mukama w'eggye, oba nga siribaggulirawo ebituli eby'omu ggulu, ne mbafukira omukisa, ne wataba na bbanga weguligya. - Malaki Malachi 3:8-10
- Era Katonda wange anaatuukirizanga buli kye mwetaaga, ng'obugagga bwe bwe buli mu kitiibwa mu Kristo Yesu. - Abafiripi Philippians 4:19
- Nali muto, kaakano nkaddiye; Naye , sirabanga mutuukirivu ng'alekeddwa, Newakubadde ezzadde lye nga basaba emmere. - Zabbuli Psalms 37:25
- Era buno bwe bugumu bwe tulina eri ye, nti bwe tusaba ekintu nga bw'ayagala, atuwulira:era bwe tumanya ng'atuwulira buli kye tusaba, tumanyi nga tulina ebyo bye tumusabye. - 1 John 5:14, 15
- Mukama ye musumba wange; seetaagenga: - Zabbuli Psalms 23:1
- Obwana bw'empologoma bubulwa ne bulumwa enjala: Naye abanoonya Mukama tebaabulwenga kintu kirungi kyonna. - Zabbuli Psalms 34:10
- Mukama atenderezebwenga atusitulira omugugu gwaffe buli lunaku, Ye Katonda, bwe bulokozi bwaffe. (Seera) - Zabbuli Psalms 68:19
- Nze Mukama Katonda wo, Eyakuggya mu nsi y'e Misiri: Yasama nnyo akamwa ko, nange naakajjuza. - Zabbuli Psalms 81:10
- Kubanga Mukama Katonda ye njuba, ye ngabo: Mukama anaagabanga ekisa n'ekitiibwa: Tammenga kintu kirungi kyonna abo abeegendereza. - Zabbuli Psalms 84:11
- Amaaso g'ebintu byonaa gakulindirira; Naawe obiwa emmere yaabyo mu ntuuko zaabyo.Oyanjuluza engalo zo, N’okkusa buli kintu kiramu bye kyagala. - Zabbuli Psalms 145:15, 16
- Omutuukirivu alya, emmeeme ye n’ekkuta: Naye olubuto lw'ababi lulirumwa enjala. - Engero Proverbs 13:25
- Bwe munaagondanga nemuwulira; munaalyanga ebirungi eby’ensi:naye bwe munaagaananga ne mujeemanga, munaaliibwanga n'ekitala: kubanga akamwa ka Mukama ke kakyogedde. - Isaaya Isaiah1:19, 20
- Era ndibafuula omukisa n'ebifo ebyetoolodde olusozi lwange; era nditonnyesa oluwandaggirize mu ntuuko zaalwo; walibaawo empandaggirize ez'omukisa. - Ezekyeri Ezekiel 34:26
- Kale, temufaanana nga bo: kubanga Kitammwe amanyi bye mwetaaga nga temunnaba kumusaba.- Matayo Matthew 6:8
- Musabe muliweebwa; munoonye, muliraba; mweyanjule, muliggulirwawo;kubanga buli muntu asaba aweebwa; anoonya alaba; eyeeyanjula aliggulirwawo. - Matayo Matthew7:7, 8
- Kale mmwe, ababi, nga bwe mumanyi okuwa abaana bammwe ebintu ebirungi, Kitammwe ali mu ggulu talisinga nnyo okubawa ebirungi abamusaba? - Matayo Matthew 7:11
- Ne byonna byonna bye munaayagalanga nga musaba, nga mukkirizza, munaabiweebwanga - Matayo Matthew 21:22
- N'abagamba nti Bwe nnabatuma nga temulina nsawo, newakubadde olukoba, newakubadde engatto, mwaliko kye mwetaaga? Ne bagamba nti Nedda. - Lukka Luke 22:35
- Era ne Mukama waffe bw'atyo yalagira ababuuiira enjiri baliisibwenga olw'enjiri. - 1 Abakkolinso 1 Corinthians 9:14
- era buli kye tusaba akituwa, kubanga tukwata ebiragiro bye era tukola ebisiimibwa mu maaso ge. - 1 Yokaana 1John 3:22


text:
Isaaya 59
Endagaano Enkadde nʼEndagaano Empya
Ekibi, Okwatula Ebibi, n’Okusonyiyibwa
59 (A)Mulabe, omukono gwa Mukama teguyimpawadde n’okuyinza ne gutayinza kulokola,
era si muzibe wa matu nti tawulira.
2 (B)Naye obutali butuukirivu bwammwe
bwe bubaawudde ku Katonda wammwe.
Ebibi byammwe bye bimukwesezza amaaso ge,
n’atawulira.
3 (C)Kubanga emikono gyammwe gibunye omusaayi
n’engalo zammwe zibunye obutali butuukirivu,
emimwa gyammwe gyogedde eby’obulimba,
n’ennimi zammwe z’ogedde eby’ekko.
4 (D)Tewali awaaba bya nsonga
so tewali awoza mu mazima;
Beesiga ensonga ezitaliimu, ne boogera eby’obulimba,
ne baleeta emitawaana ne bazaala obulabe.
5 (E)Baalula amagi ag’essalambwa
ne balanga ewuzi za nnabbubi:
alya ku magi gaabwe afa
n’eryo eriba lyatise livaamu mbalasaasa.
6 (F)Naye enkwe zaabwe ze bakola tezibayamba,
ziri ng’engoye enkole mu wuzi za nnabbubi!
Tebasobola kuzeebikka.
Emirimu gyabwe mirimu gya kwonoona, n’ebikolwa byabwe bulabe.
7 (G)Ebigere byabwe byanguyirira bikole ebibi
era bapapirira bayiwe omusaayi ogutalina musango.
Ebirowoozo byabwe birowoozo bya bubi,
n’okuzika n’okuzikiriza bye biba buli we bagenda.
8 (H)Ekkubo ery’emirembe tebalimanyi
wadde okukozesa obwenkanya mu makubo gaabwe.
Beekubidde amakubo,
tewali n’omu agayitamu afuna emirembe.
9 (I)Amazima gatuli wala,
n’obutuukirivu tetubufunye.
Tunoonyezza omusana naye ekizikiza kitwesibyeko,
we tusuubira obutangaavu, tutambulidde mu bisiikirize byereere.
10 (J)Tuwammantawammanta bbugwe ng’abazibe,
ne tukwatakwata ng’abatalina maaso;
twesittala mu ttuntu ng’ekiro mu abo abalina amaanyi
ne tuba ng’abafu.
11 (K)Ffenna tuwuluguma ng’eddubu
ne tusinda nga bukaamukuukulu.
Tusuubira okuggyibwa mu kunyigirizibwa naye nga bwereere,
n’obulokozi butuliwala.
12 (L)Kubanga ebisobyo byaffe bingi mu maaso go
era ebibi byaffe bitulumiriza,
kubanga ebisobyo byaffe biri naffe,
era tumanyi obutali butuukirivu bwaffe;
13 (M)obujeemu n’enkwe eri Mukama
era n’okulekeraawo okugoberera Katonda waffe.
Okutegeka obwediimo n’okunyigiriza,
okwogera eby’obulimba n’emitima gyaffe bye girowoozezza.
14 (N)Obwenkanya buddiridde
n’obutuukirivu ne bubeera wala.
Amazima geesitalidde mu luguudo, n’obwesimbu tebuyinza kuyingira.
15 Tewali w’oyinza kusanga mazima,
era oyo ava ku kibi asuulibwa.
Mukama yakiraba n’atasanyuka
kubanga tewaali bwenkanya.
16 (O)N’alaba nga tewali muntu,
ne yennyamira nti tewali muntu ayinza kudduukirira.
Noolwekyo kwe kusalawo okukozesa omukono gwe ye kennyini
okuleeta obulokozi n’obutuukirivu bwe okuwangula.
17 (P)Yayambala obutuukirivu bwe ng’eky’omu kifuba,
era n’enkuufiira ey’obulokozi ku mutwe gwe;
n’ateekako ebyambalo by’okuwoolera eggwanga
era n’ayambala obunyiikivu ng’omunagiro.
18 Ng’ebikolwa byabwe bwe biri
bwalisasula ekiruyi ku balabe be,
n’abamukyawa
alibawa empeera yaabwe,
n’abo abali ewala mu bizinga abasasule.
19 (Q)Noolwekyo balitya erinnya lya Mukama okuva ebugwanjuba,
n’ekitiibwa kye okuva ebuvanjuba,
kubanga alijja ng’omugga ogukulukuta n’amaanyi,
omukka gwa Mukama gwe gutwala.
20 (R)“Era Omununuzi alijja mu Sayuuni,
eri abo abeenenya ebibi byabwe mu Yakobo,”
bw’ayogera Mukama.
21 (S)“Era, eno y’endagaano yange gye nkola nabo,” bw’ayogera Mukama. “Omwoyo wange ali ku ggwe era n’ebigambo byange bye ntadde mu kamwa ko, tebiivenga mu kamwa ko, oba mu kamwa k’abaana bo, wadde mu kamwa k’abaana b’abaana bo, okuva kaakano okutuusa emirembe n’emirembe,” bw’ayogera Mukama.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Zabbuli 64
Endagaano Enkadde nʼEndagaano Empya
Ya Mukulu wa Bayimbi. Zabbuli ya Dawudi.
64 (A)Ayi Katonda, owulire eddoboozi lyange, ery’okwemulugunya kwange;
okuume obulamu bwange eri okutiisibwatiisibwa omulabe.
2 (B)Onkweke mpone enkwe z’abakola ebibi,
onzigye mu kibinja ky’aboonoonyi, abaleekaana
3 (C)abawagala ennimi zaabwe ng’ebitala,
ne balasa ebigambo byabwe ng’obusaale obutta.
4 (D)Beekweka ne bateega oyo atalina musango bamulase;
amangwago ne bamulasa nga tebatya.
5 (E)Bawagiragana mu kigendererwa kyabwe ekibi
ne bateesa okutega emitego mu kyama;
ne boogera nti, “Ani asobola okutulaba?”
6 Beekobaana okukola ebitali bya bwenkanya, ne boogera nti,
“Tukoze enteekateeka empitirivu.”
Ddala ddala ebirowoozo by’omuntu n’omutima gwe byekusifu.
7 Naye Katonda alibalasa n’obusaale bwe;
alibafumita, mangwago ne bagwa ku ttaka.
8 (F)Ebyo bye boogera biribaddira,
ne bibazikiriza,
ababalaba ne babanyeenyeza emitwe.
9 (G)Olwo abantu bonna ne batya,
ne bategeeza abalala omulimu gwa Katonda,
ne bafumiitiriza ku ebyo by’akoze.
10 (H)Omutuukirivu ajagulizenga mu Mukama,
era yeekwekenga mu ye.
Abo bonna abalina omutima omulongoofu bamutenderezenga!
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Omwana afiiridde mu muliro, bana bataawa
Ali Mivule
September 8th, 2014
Entiisa ebuutikidde abatuuze be Kirumba Rakai, omwana bw’asirikkidde mu muliro ogukutte enyumba
Omwana afudde abadde wa myezi ena.
Kigambibwa okuba nti maama w’omwana ono jane Namanda akolezezza ekibiriiti kyokka akasigaddewo n’akakasuka nekakwata mpola nga tategedde
Erikka eribadde lifuluma mu nyumba lyelizuukusizza omukyala ono gy’abadde kyokka nga tasobodde kutaasa mwana
Omuwandiisi w’ekyaalo Secretary Gerald Juuko agambye nti babadde tebasobola kutaasa mwana olw’erikka erisukkiridde.
Ate okuddako e Kamwokya, omuliro ogukutte enyumba gulese abaana basatu ne kitaabwe n’ebisago ebyamaanyi.
Abayidde bategerekese nga Tabu Kasambula ng’ono ye taata n’abaana abali wakati w’emyaka 10 n’etaano.
Ab’enganda zaabwe bategeezezza nga bano bweberabidde akasubbaawa kwebabadde basomera ebitabo mu ntebe nezikwata omuliro.


text:
Zabbuli 22
Endagaano Enkadde nʼEndagaano Empya
Ya Mukulu wa Bayimbi. Zabbuli ya Dawudi.
22 (A)Katonda wange, Katonda wange, lwaki onjabulidde?
Lwaki ogaana okunnyamba
wadde okuwuliriza okwaziirana kwange?
2 (B)Ayi Katonda wange, emisana nkukoowoola, naye tonnyanukula;
n’ekiro bwe ntyo, naye siweerako.
3 (C)Songa ggwe Mutukuvu atudde ku Ntebe,
era ettendo lya Isirayiri yonna.
4 Bajjajjaffe baakwesiganga;
baakwesiga naawe n’obawonya.
5 (D)Baakukoowoolanga n’obalokola;
era baakwesiganga ne batajulirira.
6 (E)Naye nze ndi lusiriŋŋanyi, siri muntu;
abantu bampisaamu amaaso, n’abalala bannyooma.
7 (F)Bonna abandaba banduulira,
era banvuma nga bwe banyeenyeza omutwe nga bagamba nti,
8 (G)“Yeesiga Mukama;
kale amuwonye.
Obanga Mukama amwagala,
kale nno amulokole!”
9 (H)Naye ggwe wanziggya mu lubuto lwa mmange,
era wampa okukwesiga
ne mu buto bwange bwonna nga nkyayonka.
10 (I)Olwazaalibwa ne nteekebwa mu mikono gyo;
olwava mu lubuto lwa mmange n’obeera Katonda wange.
11 (J)Tobeera wala nange,
kubanga emitawaana ginsemberedde,
ate nga tewali mulala n’omu asobola kunnyamba.
12 (K)Zisseddume nnyingi zinneetoolodde,
zisseddume enkambwe ez’e Basani[a] zinzingizizza.
13 (L)Banjasamiza akamwa kaabwe
ng’empologoma bw’ewuluguma ng’etaagulataagula omuyiggo gwayo.
14 (M)Ngiyiddwa ng’amazzi,
n’amagumba gange gasowose mu nnyingo zaago.
Omutima gwange guli ng’obubaane,
era gusaanuukidde mu mubiri gwange.
15 (N)Amaanyi gampweddemu, gakaze ng’oluggyo;
n’olulimi lwange lukutte waggulu mu kibuno kyange.
Ondese awo mu nfuufu ng’omufu.
16 (O)Abantu ababi banneetoolodde;
banneebunguludde ng’embwa ennyingi;
banfumise ne bawummula ebibatu byange n’ebigere byange.
17 (P)Amagumba gansowose nnyinza n’okugabala.
Abalabe bange bantunuulira nga bannyoomoola.
18 (Q)Bagabana engoye zange;
era ekyambalo kyange bakikubira akalulu.
19 (R)Naye ggwe, Ayi Mukama, tobeera wala nange.
Ggwe, Amaanyi gange, yanguwa okunnyamba!
20 (S)Omponye okuttibwa n’ekitala;
obulamu bwange obw’omuwendo butaase mu maanyi g’embwa!
21 Nzigya mu kamwa k’empologoma,
omponye amayembe g’embogo enkambwe.
22 (T)Nnaategezanga ku linnya lyo mu booluganda;
nnaakutenderezanga mu kibiina ky’abantu.
23 (U)Mmwe abatya Mukama, mumutenderezenga.
Abaana ba Yakobo mwenna mumugulumizenga;
era mumussengamu ekitiibwa nga mumutya, mmwe abaana ba Isirayiri mwenna.
24 (V)Kubanga tanyooma kwaziirana
kw’abo abali mu nnaku,
era tabeekweka,
wabula abaanukula bwe bamukoowoola.
25 (W)Mu ggwe mwe muva ettendo lyange mu kibiina ekinene, ne nkutendereza olw’ebyo by’onkoledde.
Obweyamo bwange nnaabutuukirizanga mu maaso gaabo abakutya.
26 (X)Abaavu banaalyanga ne bakkuta,
abo abanoonya Mukama banaamutenderezanga.
Emitima gyabwe ginaajaguzanga emirembe gyonna.
27 (Y)Ensi zonna zirijjukira
ne zikyukira Mukama,
ebika byonna eby’amawanga gonna
birimuvuunamira.
28 (Z)Kubanga obwakabaka bwonna bwa Mukama,
era y’afuga amawanga gonna.
29 (AA)Abagagga bonna ab’omu nsi balirya embaga, ne bamusinza.
Bonna abagenda mu nfuufu, balimufukaamirira,
abatakyali balamu.
30 (AB)Ezadde lyabwe lirimuweereza;
abaliddawo balibuulirwa ekigambo kya Mukama.
31 (AC)N’abo abatannazaalibwa
balibuulirwa obutuukirivu bwe nti,
“Ekyo yakikoze.”
Footnotes
- 22:12 Basani kyali kifo ekyali ku luuyi olw’obukiikakkono obw’ebuvanjuba, era kyali kimanyiddwa olw’ente zisseddume ez’amaanyi ate nga nsava.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Nigeria etulugunya abasibe
Ali Mivule
September 18th, 2014
Okutulugunya abasibe kifuuse kya bulijjo mu poliisi ye Nigeria .
Ab’ekibiina ekya Amnesty international bagamba nti abapoliisi n’amaggye bakozesa enkola ezitali zimu okutulugunya abasibe omuli okukuba, okutungulamu abasibe enjala n’okubakuula amannyo nga bakozesa magalo n’okubakabasanya mu by’akaboozi.
Omu ku bakazi abagambibwa okubba mu kibuga Lagos agamba nti bamukabasanya mu mukwano n’okumukuba ttiyagaasi mu mbugo.
Gavumenti ya Nigeria tennabaako na ky’ennyega ku nsonga zino.